எதிர்ப்பை மீறி சோதனை நடத்திய வடகொரியா

எதிர்ப்பை மீறி தொடர்ந்து ஏவுகணை சோதனைகளை மேற்கொண்டு வரும் வடகொரியா மீது பொருளாதார தடை விதிக்க உலக நாடுகளுக்கு அமெரிக்கா அழைப்பு விடுத்துள்ளது. வடகொரியா உலகநாடுகளின் எதிர்ப்புகளை மீறி தொடர் அணுகுண்டு மற்றும் ஏவுகணை சோதனைகளை மேற்கொண்டு வரு கிறது. கடந்த ஆண்டு வடகொரியா நடத்திய ஹைட்ரஜன் குண்டு சோதனை, உலக நாடுகளுக்கு அதிர்ச்சியை ஏற்படுத்தியது.இதனால் வடகொரியா மீது பொரு ளாதார நெருக்கடிகள் விதிக்கப்பட்டன. அத்துமீறி செயல்பட்டு வரும் வடகொரியாவிற்கும், அமெரிக்காவிற்கும் இடையே மோதல் போக்கு அதிகரித்தது. இதனால் அமெரிக்கா போர்க் கப்பல்கள், நீர்மூழ்கிக் கப்பல்கள், போர் விமானங்கள் என தொடர்ந்து கொரியா தீபகற்பத்திற்கு அனுப்பி வருகிறது.இந்த பதற்றத்தால் இரு நாடுகளுக்கும் போர் ஏற்படும் நிலை ஏற்பட்டது. இந்நிலையில் இன்று வடகொரியா மீண்டும் ஏவுகணை சோதனை நடத்தியது. இந்த சோதனை வட கொரிய தலைநகர் பியோங்யாங்கின் உள்ள குஸாங்கிலிருந்து நடத்தப்பட்டதாக கூறப்படுகிறது. ஏவப்பட்ட ஏவுகணை 700 கிலோ மீட்டர் தூரம் வரை பறந்துள்ளது. இந்த செயலால் ஆத்திரமடைந்த அமெரிக்கா, வடகொரியா மீது வலுவான பொருளாதார தடை விதிக்க அழைப்பு விடுத் துள்ளது. இதுதொடர்பாக பேசிய வெள்ளை மாளிகை செய்தித் தொடர்பாளர் சீன் ஸ்பைசர், வடகொரியா மீது கடுமையான நடவடிக்கைகள் எடுக்க வேண்டும் என் றும், கொரிய தீபகற்பத்தில் நிலவும் பதற்ற சூழலை இயல்புக்கு கொண்டு வர வேண்டும் எனவும் தெரிவித்துள்ளார்.


மலேசியப் பொருட்களை வாங்குவோம் சரியான நேரத்தில் சரியான திட்டம்

கோலாலம்பூர், அக். 22-

கோவிட்-19 தொற்றுப் பரவலின் காரணமாக நாடு முழுவதும் பொருளாதார நிலைமை மோசமாக பாதிக்கப்பட்டுள்ள ஒரு நிலையில் மலேசியப் பொருட்களை வாங்குவோம் (கே.பி.பி.எம்.) எனும் இயக்கத்தை உள்நாட்டு வர்த்தக, பயனீட்டாளர் விவகார அமைச்சு வலியுறுத்தி வருகிறது.

இவ்வியக்கம் கடந்த ஆண்டு தொடங்கப்பட்டாலும் கோவிட்-19 தொற்று தாக்கத்தை கருத்தில் கொண்டு இவ்வாண்டும் தொடரப்படுகிறது. கடந்த ஆண்டு மட்டும் கே.பி.பி.எம். இயக்கத்தின் அமலாக்கத்தின் வாயிலாக சில்லறை வணிகத்துறைக்கான 326,000க்கும் மேலான கையிருப்பு கண்காணிப்பு பிரிவுகள் (எஸ்.கே.யு. எனும் குறியீடு) சம்பந்தப்பட்ட 330 கோடி வெள்ளி பெறுமானமுள்ள விற்பனைகள் பதிவாகின. உள்நாட்டு வாணிப, பயனீட்டாளர் விவகாரத் துறை அமைச்சர் டத்தோஸ்ரீ அலெக்சாண்டர் நந்தா லிங்கி அண்மையில் இவ்விவரங்களை வெளியிட்டார். அதே சமயம், இணையம் வாயிலான விற்பனை தளங்கள் வாயிலாக 14 கோடியே 50 லட்சம் வெள்ளிக்கும் மேலான மதிப்புள்ள பொருட்களின் விற்பனையைப் பதிவு செய்தன.

2019 ஆம் ஆண்டின் கணக்குப்படி, எஸ்.கே.யு. குறியீடு வாயிலாக 287 கோடி வெள்ளி பெறுமானமுள்ள பொருட்களின் விற்பனை பதிவானது. இணையம் வாயிலான சந்தைகள் 68 லட்சத்து 40 ஆயிரம்  வெள்ளி பெறுமானமுள்ள விற்பனையை செய்துள்ளன. மலேசிய பொருளாதாரம் தொடர்ந்து அதன் போட்டா போட்டி தன்மையை நிலைநிறுத்தி, கோவிட்-19 சவால்களை எதிர்கொள்ளும் சக்தி உடையதாக மாறுவதை உறுதி செய்வதில் கே.பி.பி.எம். இயக்கம் முன்னணி பங்கை ஆற்றியுள்ளது என மை காயா மந்த் எனும் திட்டத்தை தொடக்கி வைத்த நிகழ்ச்சியில் பேசும்போது அமைச்சர் கூறினார்.

2021 ஆம் ஆண்டுக்கான மலேசியப் பொருட்களை வாங்குவோம் இயக்கத்தை முன்னிட்டு மலேசிய பூமிபுத்ரா வடிவமைப்பாளர் சங்கம் இணையம் வாயிலாக இத்திட்டத்தை ஏற்பாடு செய்திருந்தது. மலேசியப் பொருட்களை வாங்குவதை ஊக்குவிக்கும் இயக்கம் கடந்த 1984 இல் தொடங்கப்பட்டது. மலேசியப் பொருட்களை வாங்குவதற்கு மலேசியர்களை ஊக்குவிப்பது மற்றும் உள்நாட்டு தொழில் முனைவர்களின் பொருளாதார வளர்ச்சியில் உதவுவது இதன் பிரதான நோக்கங்கள் ஆகும்.

அனைத்துலக தரத்திற்கு ஏற்ப மலேசியாவிலும் தரமான பொருட்களும் சேவைகளும் உள்ளன என்பதை மலேசியர்களுக்கு உணர்த்தி, அவர்கள் மத்தியில் விழிப்புணர்வை ஏற்படுத்துவதற்கு இவ்வியக்கம் தொடங்கப்பட்டது. இதில் இரண்டு அணுகு முறைகள் அடங்கும். ஒன்றும் ஊடகம் மற்றும் சமூகவலைத்தளங்கள் வாயிலான விழிப்புணர்வு. இரண்டாவது, மலேசிய பொருட்களை வாங்குவோம் இயக்கத்தின் அமலாக்கம். இதன் மற்ற அம்சங்கள் கீழ்வருமாறு:

* மலேசியாவில் தயாரிக்கப்பட்ட பொருட்கள் மற்றும்  சேவைகளுக்காக மலேசியர்கள் மத்தியில் நாட்டுப்பற்றை வளர்ப்பது;

* உள்நாட்டுத் தேவைகளுக்காக உள்நாட்டுப் பொருட்களின் கொள்முதலை அதிகரிப்பதன் வாயிலாக உள்நாட்டுப் பொருளாதார வளர்ச்சியை ஊக்குவிப்பது;

* உள்நாட்டுத் தேவைகளை மேம்படுத்துவதன் வாயிலாக சந்தைத் தொடர்புகளை விரிவாக்கம் செய்வதில் தொழில் முனைவர்களுக்கு உதவுவது;

* அனைத்துலக ரீதியிலான தரத்திற்கு ஈடாக உள்ள மலேசிய தயாரிப்புகள் மற்றும் சேவைகளின் தரம் குறித்து மக்களிடையே விழிப்புணர்வை அதிகரிப்பது ஆகியன அவற்றுள் அடங்கும்.

கோவிட்-19 காரணமாக மந்தமான நிலையில் உள்ள நாட்டின் பொருளாதாரத்தை இந்த இயக்கத்தின் வாயிலாக மேம்படுத்த முடியும் என அரசாங்கம் நம்பிக்கை கொண்டுள்ளது. நாட்டிலுள்ள பேரங்காடிகள், வர்த்தக மையங்கள், இணைய வர்த்தகத் தலங்கள் ஆகியன தற்போது மலேசியப் பொருட்களை வாங்கும் இயக்கத்திற்கு பேராதரவை தெரிவித்து வருகின்றன என்பது குறிப்பிடத்தக்கது.

பயனீட்டாளரின் கருத்து

* நான் எப்போதும் மலேசிய தயாரிப்பு பொருட்களையே வாங்குவேன். அவை தரமானவை என்பதில் எனக்கு ஐயம் இருந்ததில்லை. விலையும் நியாயமாகவே இருப்பதால் நான் அவற்றை அதிகமாக நாடுகிறேன் என்கிறார் ஒரு குடும்ப மாதான ரேவதி கோபால்.

மலேசியாவில் தயாரிக்கப்படும் சரும பாதுகாப்பு மற்றும் அழகு சாதனங்கள் கூட தரமானவையாக இருக்கின்றன. நான் ஆரம்பத்தில் வெளிநாட்டு தயாரிப்புகளையே அதிகமாகப் பயன்படுத்தி வந்தேன். ஆனால், இப்போதெல்லாம் மலேசிய அழகு சாதனங்கள், சரும பாதுகாப்பு பொருட்களையே அதிகமாக பயன்படுத்துகிறேன் என்பது அவரின் கருத்தாகும். நான் ஒரு மலேசியன். மலேசிய தயாரிப்பிலான பொருட்களுக்கு முன்னுரிமை வழங்க வேண்டும் என நினைக்கிறேன். மலேசியர்கள் செலவிடுவதன் வாயிலாக நம் நாட்டின் பொருளாதாரம் மேலும் வளர்ச்சியடைய வாய்ப்பு உள்ளது. அதிலும், இங்குள்ள வணிகர்களுக்கும் அது மிகப்பெரிய ஊக்குவிப்பாக இருக்கும்.

கோவிட்-19 தொற்று காலத்தில் எல்லா வணிகங்கள் போலவே மலேசிய வணிகர்களும் பெரிதும் பாதிக்கப்பட்டனர். அவர்களுக்கு உதவுவது மலேசியர்களாகிய நமது கடமை அல்லவா? ஆகவே சரியான நேரத்தில் அரசாங்கம் இந்த இயக்கத்தை தொடங்கியுள்ளது. நமக்கு நாமே உதவி. அதுதான் இந்த இயக்கத்தின் முதன்மை நோக்கம் என்கிறார் ரேவதி.


தேர்தல் தோல்வி... ராகுல், ப்ரியங்காவை மோசமாக விமர்சித்த சிவசேனா...

நடந்துமுடிந்த மக்களவை தேர்தலில் காங்கிரஸ் கட்சி 52 தொகுதிகளில்  மட்டுமே வென்றுள்ளது. இந்நிலையில் காங்கிரஸின் தோல்வி குறித்தும் ராகுல் தலைமை குறித்தும் சிவசேனா கிண்டல் செய்துள்ளது.

ராகுல் காந்தியின் பேச்சுகள் மக்களை கவர்ந்திழுக்கும் வகையில் இல்லை. யாருக்கும் முன்மாதிரியாக இருக்கும் அளவு ராகுல் செயல்படவில்லை. காங்கிரஸ் கட்சி தொண்டர்களை இழந்து வருகிறது. கிழக்கு உத்தர பிர தேசத்தின் பொதுச்செயலாளராக பிரியங்கா காந்தியை நியமித்த பிறகும் கூட காங்கிரஸ் பெரிய அளவில் சாதிக்க வில்லை. இங்கு எந்த மாற்றமும் ஏற்படவில்லை என சிவசேனா தெரிவித்துள்ளது. சிவசேனாவின் இந்த கருத்து க்கு காங்கிரஸ் தொண்டர்கள் கடும் எதிர்ப்பை தெரிவித்து வருகின்றனர்.


18 ஆண்டுகளாகத் தூங்காத இரவுகள்

ஒவ்வொரு முறையும் மழை பெய்தால் கால்வாய் கள் நிரம்பி வீட்டிற்குள் வெள்ளம் புகுந்து விடும். கடந்த 18 வருடங்களாக இரண்டு தலைமுறைகளைத் தாண்டியும் இப்படியே வெள்ளத்தால் பாதிக்கப் பட்டு பல தூங்காத இரவுகளைக் கடந்து வருவது தொடர்கதையாக இருக்கிறது என்று கிள்ளான் பாயு பெர்டானா குடியிருப்பாளர்கள் வேதனையுடன் தெரிவித்தனர். வெள்ளத்தைக் கட்டுப்படுத்தும் வகையில் கிள்ளான் ஊராட்சிமன்றத் தரப்பினரும் வடிகால் நீர்பாசனத்துறையும் தேவையான நடவடிக்கைகளை மேற்கொள்ளத் தவறியதால்தான் இந்த நிலைமை ஏற்படுகிறது. இதன் தொடர்பில் எவ்வளவோ புகார் செய்தும் சலித்துப் போனதுதான் மிச்சம், என்று செய்தியாளர்களிடம் அவர்கள் தங்களின் ஆதங்கத்தைக் கொட்டித் தீர்த்தனர். அரை மணி நேரம் தொடர்ச்சியாக மழை பெய்தால் போதும். குடியிருப்பின் சுற்றுப்புறக் கால்வாய்களில் நீர் நிறைந்து மேலெழும்பி பெரும்பாலான வீடுகளின் முன்புறப் பகுதிகளிலிருந்து சமையல் கட்டு வரை வெள்ளம் புகுந்து விடும். சம்பந்தப்பட்ட குடியிருப்பின் சுற்றுவட்டாரச் சாலைகளில் குறிப்பாக வெள்ள கனநீர் வரையற்ற நிலையில் கரைபுரண்டு அடித்துச் செல்லும் ஜாலான் பெகாகா, ஜாலான் செத்தாகா இண்டா பகுதியில் அகண்ட கால்வாய் அமைக்கப்பட்டிருந்தும் அப்பகுதிகள் அடிக்கடி வெள்ளத்தால் பெருமளவில் சேதமடைந்து வருகிறது, என்று அக்குடியிருப்புச் சங்கத் தலைவர் பீட்டர் யாப், உதவித் தலைவர் ஜி.மோகன் இருவரும் கூறினர். இப்பிரச்சினைக்குத் தீர்வு காண வேண்டும் என்பதே எங்கள் அனைவரின் ஒட்டுமொத்த வேண்டுகோளாகும் என்று பாதிக்கப்பட்ட குடியிருப்பாளர் வி.சுப்பிரமணியம் கூறினார்.


ராணுவத்தின் அதிரடி தாக்குதல்...

பாகிஸ்தான் ஆக்கிரமிப்பு காஷ்மீருக்குள் நுழைந்து ராணுவம் அதிரடி தாக்குதல்கள் நடத்தியதற்கு பாராட்டு தெரிவித்து கேரளா சட்டசபையில் ஒருமனதாக தீர்மானம் நிறைவேற்றப்பட்டது. பாகிஸ்தான் ஆக்கிரமிப்பு காஷ்மீருக்கு இந்திய ராணுவம் நேற்று முன்தினம் இரவு சென்று அதிரடி தாக்குதல்கள் நடத்தியது. தீவிரவாத முகாம்கள் அழிக்கப்பட்டன. இதன்காரணமாக காஷ்மீர், பஞ்சாப், குஜராத் மாநிலங்களில் பாகிஸ்தான் எல்லை பகுதிகளில் பதற்றமான சூழ்நிலை காணப்படுகிறது. பாகிஸ்தான் பதில் நடவடிக்கை எடுத்தால், இந்தியாவும் அதிரடி தாக்குதல்களை தொடரும் என்று எதிர்பார்க்கப்படுகிறது. இந்நிலையில், இந்திய ராணுவத்தினர் நடத்திய தாக்குதல் நடவடிக்கைக்கு பாராட்டு தெரிவித்து கேரள சட்டசபையில் ஒருமனதாக தீர்மானம் நிறைவேற்றப்பட்டுள்ளது. முதல்வர் பினராய் விஜயன் தலைமையிலான இடது சாரி அரசு இந்த தீர்மானத்தை கொண்டு வந்தது. அதில் நாட்டின் பாதுகாப்பிற்காக ராணுவம் மேற்கொள்ளும் நடவடிக்கைக்கு முழு ஆதரவு கொடுக்கப்படும் என்று தெரிவிக்கப்பட்டுள்ளது. அதேபோல் பதான்கோட் மற்றும் உரி போன்ற தாக்குதல்கள் நடைபெறாமல் இருக்க முன்னெச்சரிக்கை நடவடிக்கை மேற்கொள்ள வேண்டும் என்றும் கேரள சட்டசபை சார்பில் மத்திய அரசுக்கு வேண்டுகோள் விடுக்கப்பட்டுள்ளது.


ஹைட்ரஜன் வெடிகுண்டு சோதனையை நடத்துவோம் : உலக நாடுகளுக்கு வடகொரியா பகிரங்க எச்சரிக்கை

சியோல்:

அணு ஆயுதத்தைவிட சக்தி வாய்ந்த ஹைட்ரஜன் வெடிகுண்டு சோதனையை நடத்தப்போவதாக வெளியிட்ட அறிவிப்பை உலக நாடுகள் வெறும் வார்த்தையாக எடுத்துக்கொள்ள வேண்டாம் என வடெகாரியா மிரட்டல் விடுத்துள்ளது. இதனால் கொரிய தீபகற்பத்தில் மீண்டும் பதற்றம் ஏற்பட்டுள்ளது. நியூயார்க்கில் கடந்த மாதம் நடந்த ஐக்கிய நாடுகள் பொதுச்சபை கூட்டத்தில் பேசிய அமெரிக்க அதிபர் டொனால்டு டிரம்ப் அணு ஆயுத சோதனைகளை தொடர்ந்து நடத்தி வரும் வடகொரியாவை முற்றிலும் அழித்துவிடப் போவதாக பகிரங்கமாக எச்சரிக்கை விடுத்துள்ளார்.
இதற்கு பதிலடி கொடுக்கும் வகையில் பேசியிருந்த வடகொரியாவின் வெளியுற அமைச்சர் ரி யாங் ஹோ பசிபிக் பெருங்கடலில் சக்தி வாய்ந்த ஹைட்ரஜன் வெடிகுண்டு சோதனையை நடத்துவதற்கான வாய்ப்புகள் அதிகம் இருப்பதாக தெரிவித்திருந்தார். இந்நிலையில் அவரது எச்சரிக்கையை வெறும் வார்த்தையாக உலக நாடுகள் எடுத்துக்கொள்ள வேண்டாம் என வடகொரியா அரசின் மூத்த அதிகாரி ஒருவர் தகவல் வெளியிட்டுள்ளார்.

வடகொரியா அதிபர் கிம் ஜாங் உன்னின் என்னைத் அறிந்த ரி யாங் ஹோ நிச்சயம் சொன்னதை செய்து காட்டுவார் என்றும் அந்த அதிகாரி தெரிவித்துள்ளார். இதனால் கொரிய தீபகற்பத்தில் மீண்டும் பதற்றம் ஏற்பட்டுள்ளது.


நீங்கள்  சிறுநீரக  பரிசோதனை செய்து விட்டீர்களா?

நாட்டில் சிறுநீரக பிரச்சி னைகளை எதிர்நோக்கும் நோயாளிகளின் எண்ணிக்கை 400,000ஐ அடைந்திருப்பதாக சுகாதார துணையமைச்சர் டத்தோஸ்ரீ ஹில்மி யாஹ்யா தெரிவித்தார்.இதில் 40,000 பேருக்கு சிறுநீரக பாதிப்பு 5ஆவது கட்டத்தில் இருக்கிறது. இவர்க ளுக்கு எல்லாம் சிறுநீரக சுத்திகரிப்பு சிகிச்சை தேவைப் படுகிறது. மற்றவர்களின் பாதிப்பு முதல் கட்டத்திலிருந்து நான்காவது கட்டம் வரை உள்ளது.ஒவ்வொரு 10 லட்சம் பேருக்கு 200 பேர் சிறுநீரக பாதிப்பு உள்ளது. உடல் பருமன் பிரச்சினைக்கு தீர்வு காண நடவடிக்கை எடுக்காவிட்டால் மேற் கண்ட எண்ணிக்கை வருடந்தோறும் ஏறுமுகம் காணலாம் என்று துணை யமைச்சர் குறிப்பிட்டார்.இங்குள்ள தாமான் பொட்டாணியில் உலக சிறுநீரக தினத்தை தொடக்கி வைத்த பிறகு துணை யமைச்சர் செய்தியாளர்களிடம் பேசினார். சிறுநீரக நோயும் உடல் பரு மனும் என்பது இந்த நிகழ்ச்சியின் கருப்பொருள்.உடல் பருமனை தவிர்க்க ஆரோக்கியமான வாழ் வியல் முறையினை போற் றுவது இந்நிகழ்ச்சியின் நோக்கமாகும். சைக்கிள் சவாரி, நடைப் பயிற்சி மற்றும் ஆரோக் கியமான உணவுகளை உட்கொள்வது மூலம் உடல் பருமனை தவிர்க்கலாம்.ஒவ்வொரு வருடம் ஆறாயிரத்திற்கும் மேற் பட்டோர் புதியதாக சிறுநீரக நோய்க்கு ஆளாகி வருகிறார்கள்.


கெடு முடிந்தது! வெள்ளை மாளிகை வெடித்து சாம்பலாகும்

அமெரிக்காவின் வெள்ளை மாளிகை விரைவில் வெடித்து சாம்பலாகும் என வடகொரியா அறிவித்துள்ளது. வட கொரியா - அமெரிக்கா இடையே எந் நேரத்திலும் போர் தொடங்கலாம் என்ற பதட்டம் நிலவி வருகிறது. இந்நிலையில், வட கொரியா ஊடகம் வெளியிட்டுள்ள செய்தியில், அமெரிக்கா வட கொரியாவின் தலைநகர் Pyongyangஐ அழிக்க திட்டமிட்டுள்ளது. இதை பொறுத்து கொள்ள முடியாது. அதற்கு பதிலடியாக நாங்கள் அமெரிக்காவின் வெள்ளை மாளிகையை வெடித்து சாம்பலாக்குவோம் என தெரிவிக் கப்பட்டுள்ளது. மேலும், 330,000 அமெரிக்க ராணுவத்தினர் வட கொரியாவுடன் போர் தொடுக்க ராணுவ பயிற்சிகளை மேற்கொண்டு வருவது கண்டிக்கத்தக்கது. குற்றங் கள் நிறைந்த அமெரிக்க ஏகாதிபத்தியவாதிகளின் வரலாறு விரைவில் முடிவுக்கு வரும் என தெரிவிக்கபட்டுள்ளது. அராஜகத்தின் உருவம் அமெரிக்கா என விமர்சித்துள்ள வட கொரியா, நாங்கள் நடத்தப் போகும் அணு ஆயுத தாக்குதலில், உலகின் சக்தி வாய்ந்த நாடாக திகழும் அமெரிக்கா மீண்டும் இயல்பு நிலைக்கு எழ முடியாத அளவுக்கு மாறி விடும் என கூறப்பட்டுள்ளது. மேலும், வட கொரிய மக்களின் இறையாண்மை மற்றும் பாதுகாப்பை உறுதிபடுத்தியவர் கிம் ஜாங் எனவும் அந்நாட்டு மீடியா அவருக்கு புகழாரம் சூட்டி யுள்ளது. ஏற்கனவே பலமுறை ஏவுகணை பரிசோதனையை வட கொரியா நடத்தியுள்ள நிலையில், விரைவில் ஆறாவது முறையாக அணுகுண்டு பரிசோதனையை நடத்தவுள்ளது போர் பதற்றத்தை மேலும் அதிகரித்துள்ளது.


தமிழ்ப்பள்ளியில் படித்ததால் உயர் பதவி அடைந்தேன்!

தமிழ்ப்பள்ளியில் படித்ததால்தான் போலீஸ் துறையில் இன்று போலீஸ் படையில் உயர்நிலை அடைய காரணமாக இருந்ததாக புக்கிட் இண்டா காவல் நிலையத் தலைவர் போலீஸ் உதவி சூப்ரிண்டெண்டன் கே.ராஜகோபால் குறிப்பிட்டார். தமிழ்ப்பள்ளிகளில் படிக்கக்கூடிய மாணவர்களுக்கு தான் உதாரணம் என குறிப்பிட்ட அவர் இலட்சிய கனவு களுடன் இலட்சியத்தை நோக்கி வெற்றிப் பாதங்களை பதியுங்கள் எனவும் மாணவர்களுக்கு அறிவுறுத்தினார். இங்கு உலுத்திராம் தோட்டத் தமிழ்ப்பள்ளி ஆறாம் ஆண்டு மாணவர்களுக்காக வழக்கறிஞர் டி.ராஜசேகரன் தலைமையிலான சமூக மேம்பாடு, கல்வி, சட்ட விழிப்புணர்வு இயக்க ஏற்பாட்டில் நடைபெற்ற விழிப் புணர்வு கருத்தரங்கில் உரையாற்றிய ஏஎஸ்பி கே.ராஜ கோபால், தான் பகாங், ரவூப் சேரோ தோட்டத்தில் பிறந்து அத்தோட்டத் தமிழ்ப்பள்ளியிலேயே தொடக்கக் கல்வியை முடித்ததை நினைவு கூர்ந்ததோடு தனது பெற்றோரின் வசதி குறைந்த வாழ்க்கையிலும் தங்கள் குடும்பம் இன்று தலைநிமிர்ந்து நிற்பதற்கு கல்வியே அடித்தளமாக இருந்ததாக குறிப்பிட்டார். பெற்றோர்களையும் ஆசிரியர்களையும் தெய்வமாக மதியுங்கள். தினமும் பள்ளிக்கு செல்லும் முன்பு பெற் றோரை வணங்கி விட்டு செல்லுங்கள். பள்ளிகளில் நடக்கும் விஷயங்களை பெற்றோர்களிடம் பகிர்ந்து கொள் ளுங்கள் என மாணவர்களை கேட் டுக் கொண்ட ஏஎஸ்பி கே.ராஜ கோபால் இடைநிலைப் பள்ளி களுக்கு செல்லும்போது ஏற்படக் கூடிய சூழ்நிலைகள் குறித்தும் மாணவர்களுக்கு விளக்கினார். முன்னதாக துன் அமீனா தமிழ்ப் பள்ளியின் முன்னாள் தலைமையாசி ரியர் கே.பூபாலன் யூபிஎஸ்ஆர் தேர்வு முறையில் மாற்றங்களை கொண்டு வந்துள்ளதை மாணவர்களுக்கு விளக்கினாலும் அதில் வெற்றிக் கொள்ள மாணவர்கள் கடைபிடிக்க வேண்டிய அம்சங்கள் குறித்து விவ ரித்தார். கல்விதான் நமது உயிர் நாடி. அதனை வெற்றிக் கொள்ள மாணவர் களுக்கு உறுதி மனப்பான்மை வேண்டும் எனவும் கே.பூபாலன் வலி யுறுத்தினார். முன்னதாக பெற்றோர் களுக்கும் தனியாக கருத்தரங்கு நடைபெற்ற வேளையில் மாநிலம் முழுவதும் தமிழ்ப்பள்ளிகளில் இது போன்ற பயிலரங்கை தமது இயக்கம் நடத்த திட்டமிட்டுள்ளதாகவும் டி.ராஜசேகரன் தெரிவித்தார். இயக்கத்தின் செயலாளர் பி.சங்கர், பள்ளி தலைமையாசிரியர் எல்.சுப்பிர மணியம், பெற்றோர் ஆசிரியர் சங்கத் தலைவர் டத்தோ பி.சுகுமாறன் ஆகி யோரும் நிகழ்வில் கலந்து கொண்டனர்.


நஜீப் அடுத்த வாரம் கைதாகலாம்.  போலீஸ் வட்டாரம்

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக் (வயது 64) அடுத்த வாரம் கைது ஆகலாம் என்று போலீஸ் வட்டாரம் ஒன்று நேற்று இரவு கோடி காட்டியுள்ளது. நஜீப்புடன் தொடர்புடைய ஆறு வீடுகளில் பறிமுதல் செய்யப்பட்ட 110 கோடி வெள்ளி பெறுமான முள்ள ரொக்கம், பொருட்கள் தொடர்பில் மறுபடியும் செய்தியாளர் கூட்டம் ஒன்று நடைபெறவிருக்கிறது.

Read More: Malaysia Nanban Tamil Daily on 30.6.2018


391 சிகரெட் பெட்டிகளா?

நேற்று முன்தினம் பொந்தியான், பெனூட்டிலுள்ள ஒரு கடை வீட்டில் சோதனை மேற்கொண்ட கடற்துறை போலீசார் 391 சிகரெட் பெட்டிகளை கைப் பற்றினர். மொத்தம் ஒரு லட்சத்து 65 ஆயிரத்து 342 வெள்ளி மதிப்பி லான பல்வேறு வகையான சிகரெட்டுகளை அச்சோதனையில் கைப்பற்றியதாக கடற் துறை போலீசின் விலாயா 2 பிரிவின் துணை கமாண்டர் சூப்ரிண் டெண்டன் ஷாரி அரிப்பின் நேற்று தெரிவித்தார். மேற்கு ஜொகூர் கடல்கரையோர சோத னையின் வழி தகவல் பெற்றதைத் தொடர்ந்து அந்த கடை வீட்டை அதிகாரிகள் முற்றுகையிட்டதாக அவர் தெரிவித்தார். அந்த மோட்டார் சைக்கிள்கடையின் கீழ்மாடியில் அந்த சிகரெட்டுகள் கைப்பற்றப்பட்டதாக தெரிவித்த அவர் இதன் தொடர்பில் சோதனையின்போது கடையிலிருந்து ஆடவர் ஒருவரையும் கைது செய்ததாகவும் தெரிவித்தார்.


வெளிநாட்டவரை மறைத்து மலேசியாவுக்குள் கொண்டுவந்தனர்!

வங்காள தேசி ஒருவரை சிங்கப்பூரிலிருந்து வாகனத்தில் உட்லண்ட்ஸ் சோதனை சாவடி வழியாக மலேசியாவிற்கு கொண்டு செல்ல முயன்ற குற்றத் திற்காக மூவருக்கு நேற்று சிங்கப்பூர் நீதி மன்றத்தில் சிறைத் தண்டனை விதிக்கப்பட்டது. சிங்கப்பூரில்கூடுதல் நாட்கள் தங்கி விட்ட முகமது இஸ்லாம் முகமது ஹேரிஸ் மட்பார் (வயது 32) என்பவர் சிங்கப்பூர் சட்டத்திலிருந்து தப்பிக்கும் நோக்கில் மூவருக்கும் தண்டனை விதிக்கப்பட்டதை குடிநுழைவு சோதனைச் சாவடி ஆணையம் நேற்று உறுதிப்படுத்தியது. அந்த குற்றத்திற்காக முகமது இஸ்லாம் முகமது ஹோரிஸ் மட்பாருக்கு 5 பிரம்படிகளும் 6 மாதச் சிறையும் வழங்கப்பட்டதாக ஆணையம் தெரிவித்தது. மலேசியாவில் பதிவான வாகனத்தில் கடந்த பிப்ரவரி 14 ஆம் தேதி மலேசியரான சீ தியென் ஹாவ், அந்த வங்காள தேசியை மறைத்துக் கொண்டு சென்ற போது சோதனை சாவடி அதிகாரிகளிடம் சிக்கிக் கொண்டார். சீ தியென் ஹாவ்விற்கு இரு ஆண்டுகள் சிறையும் மூன்று பிரம்படிகளும் தண்டனை யாக வழங்கப்பட்டதாக ஆணையம் தெரிவித்தது.


இந்தியா, பாகிஸ்தானை எப்போதும் ஏற்றுக்கொள்ள மாட்டோம்- சீனா சர்ச்சை கருத்து...

இந்தியா மற்றும் பாகிஸ்தானை அணு ஆயுத நாடுகளாக ஏற்றுக்கொள்ள முடியாது என சீனா கூறியுள்ளது.

48 நாடுகள் உறுப்பினர்களாக உள்ள அணுசக்தி கூட்டமைப்பில் இந்தியாவை சேர்க்க சீனா வெகுகாலமாக முட்டுக்கட்டை போட்டு வருகிறது. இந்நிலையில் இந்தியா, பாகிஸ்தானை அணுசக்தி வல்லமை வாய்ந்த நாடுகளாக ஏற்க மாட்டோம் என்று சீனா தெரிவித்துள்ளது. இது தொடர்பாக அந்நாட்டின் வெளியுறவு அமைச்சக செய்தி தொடர்பாளர் லூ காங் அளித்த பேட்டியில் "இந்தியா மற்றும் பாகிஸ்தானை அணு ஆயுத நாடுகளாக சீனா ஒருபோதும் ஏற்காது. இந்த நிலைப்பாட்டை எப்போதும் மாற்றிக் கொள்ள மாட்டோம். அதுபோல வடகொரியாவையும் அணு ஆயுத வல்லமை மிக்க நாடாக ஏற்க மாட்டோம்" என கூறினார். சீனாவின் இந்த பேச்சு இந்தியா மற்றும் பாகிஸ்தானில் எதிர்ப்பை பெற்று வருகிறது.


வருமான வரி செலுத்த மாட்டோம். இந்திய ஜவுளிக் கடை உரிமையாளர் சூளுரை.

(பார்த்திபன் நாகராஜன் / ஆர். குணா)

வெளிநாடுகளில் இருந்து இங்கு வந்து வியாபாரம் செய்யும் அந்நிய நாட்டினரால் ஏற்படும் பிரச்சினைகளுக்கு அரசு உடனடியாக தீர்வு காண வேண்டும். இல்லையென்றால் ஜனவரி மாதம் முதல் வருமான வரி செலுத்த மாட்டோம் என்று மலேசிய இந்திய ஜவுளிக்கடை உரிமையாளர்கள் நேற்று சூளுரைத்தனர்.

Read More: Malaysia Nanban Tamil Daily on 8.6.2019


இந்திய மக்களுக்கு அமெரிக்கா துணை நிற்கும்.

வாஷிங்டன்,

இந்திய மக்களுக்கு அமெ ரிக்கா துணை நிற்கும் என்று அமெரிக்க அதிபர் டொனால்ட் டிரம்ப் தனது டுவிட்டரில் தெரிவித் துள்ளார். நாட்டின் நிதி தலை நகரமான மும்பையில் 10 ஆண்டுகளுக்கு முன் பாகிஸ்தான் பயங்கரவாதி கள் அரங்கேற்றிய அதிபயங்கர தாக்குதலை நினைத்தால் இன்றும் அனை வரின் இருதயமும் பதறும். 2008ஆம் ஆண்டு நவம்பர் 26ஆம் தேதி லஸ்கர்-இ-தொய்பா அமைப்பைச் சேர்ந்த பயங்கரவாதிகள் மும்பைக்கு கடல் மார்க்கமாக ஊடுருவி தாக்குதல் நடத்தினார்கள்.

மும்பை சி.எஸ்.எம்.டி. ரயில்நிலையம், லியோபோல்டு கபே, ஒபேராய் டிரைடெண்ட், தாஜ் ஓட்டல், காமா மருத்துவமனை, நரிமன்ஹவுஸ் உள்ளிட்ட பகுதிகளில் கண்மூடித்தனமாக தாக்குதல் நடத்தினர். கண்ணில்பட்டவர்களை எல்லாம் துப்பாக்கி குண்டுகளால் குருவிகளைபோல சுட்டுத்தள்ளினர். உலகையே உலுக்கிய இந்த கொடூர தாக்குதலில் அப்பாவி பொதுமக்கள், வெளிநாட்டினர், பயங்கரவாதிகளை எதிர்த்து சண்டையிட்ட போலீசார் என 166 பேர் கொல்லப்பட்டனர்.

308 பேர் படுகாயம் அடைந்தனர்.  அந்த கொடூர தாக்குதல் நடந்து 10 ஆண்டுகள் நிறை வடைந்ததை தொடர்ந்து அதன் நினைவு தினம் நேற்று அனு சரிக்கப்பட்டது. இந்த நிலையில், அமெரிக்க அதிபர் டொனால்ட் டிரம்ப் மும்பை தாக்குதலை நினைவு கூர்ந்து, டுவிட்டரில் செய்தியைப் பகிர்ந்துள்ளார். பயங்கரவாதத்தை ஒருபோதும் வெற்றி பெற விடமாட்டோம். வெற்றிக்கு அருகே கூட வரவிடமாட்டோம் என அவர் தெரிவித்துள்ளார்.


ரஷ்ய தூதரக அதிகாரிகள் 60 பேரை வெளியேற்றினோம்-அமெரிக்க அதிபர் டிரம்ப்

வாஷிங்டன்:

‘‘ரஷ்ய தூதரக அதிகாரிகள் 60 பேரை வெளியேற்றினோம். ரஷ்யாவிடம் என்னைவிட யாரும் கடுமையாக இருந்தது இல்லை’’ என அமெரிக்க அதிபர் டிரம்ப் கூறியுள்ளார். இங்கிலாந்தில் ரஷ்யாவின் மாஜி உளவாளி ரசாயன விஷம் மூலம் தாக்கப்பட்டதற்கு கண்டனம் தெரிவிக்கும் வகையில், ஐரோப்பிய நாடுகள் சில ரஷ்ய தூதர்களை வெளியேற்றின. இதற்கு ஆதரவு தெரிவித்த அமெரிக்காவும் ரஷ்ய தூதரக அதிகாரிகள் 60 பேரை வெளியேற்றியது. அதே நேரம், வெள்ளை மாளிகை வரும்படி ரஷ்ய அதிபர் புடினுக்கு அதிபர் டிரம்ப் அழைப்பு விடுத்தார்.

இந்நிலையில், எஸ்டோனியா, லத்வியா மற்றும் லிதுவேனியா ஆகிய பால்டிக் நாடுகளின் தலைவர்கள் அமெரிக்க அதிபர் டிரம்ப்பை வாஷிங்டனில் நேற்று சந்தித்து பேசினர். பின்னர் டிரம்ப் பேட்டியளித்தார். அப்போது, ‘ரஷ்ய அதிபர் புடினை நீங்கள் நண்பராக கருதுகிறீர்களா அல்லது எதிரியாக நினைக்கிறீர்களா?’ என டிரம்பிடம் கேட்கப்பட்டது. இதற்கு டிரம்ப் அளித்த பதிலில் கூறியதாவது:
ரஷ்யாவுடன் பேச்சுவார்த்தை நடத்தி உறவை மேம்படுத்திக் கொள்ளலாம் என நினைக்கிறேன். அதற்கான வாய்ப்புகளும் உள்ளது. நடக்காமலும் போக லாம். யாருக்கு தெரியும்?  ரஷ்யாவுடன் இணைந்து செயல்படுவது நல்ல விஷயம்தான். சீனாவுடன் இணைந்து செயல்படுவதும் நல்ல விஷயம்தான். மற்ற நாடுகளுடனும் உறவை மேம்படுத்திக் கொள்வது கெட்ட விஷயம் அல்ல. எரிசக்தி துறையில் அமெரிக்கா தற்போது வலுவாக உள்ளது. எரிசக்தியில் சுயசார்புடன் இல்லாமல், நாங்கள் ஏற்றுமதியும் செய்கிறோம்.

இது ரஷ்யாவுக்கு நல்ல விஷயமல்ல. அமெரிக்க ராணுவத்துக்கு 700 பில்லியன் டாலர் பட்ஜெட் நிறைவேற்றப்பட்டுள்ளது. அடுத்தாண்டு 716 பில்லியன் டாலராக உயர்த்தப்படும். இதுவரை இல்லாத அளவுக்கு வலுவான ராணுவத்தை நாங்கள் பெறப்போகிறோம். இது நிச்சயம் ரஷ்யாவுக்கு நல்ல விஷ யமாக இருக்காது. நான் பல செயல்களை செய்துள்ளேன். ஜெர்மனி, பிரான்ஸ் போன்ற நாடுகள் எல்லாம் ரஷ்ய தூதரக அதிகாரிகள் நான்கு பேரை மட்டுமே வெளியேற்றின. நாங்கள் 60 பேரை வெளியேற்றினோம். என்னைவிட யாரும் ரஷ்யாவிடம் கடுமையாக இருந்ததில்லை. இவ்வாறு டிரம்ப் கூறினார்.


அரசியல் குழப்பத்தால் ஜிம்பாப்வேயில் பதற்றம் : அரசு ஊடகத்தை கைப்பற்றிய ராணுவம்

ஜிம்பாப்வேயில் அதிபர் ராபர்ட் முகாபேவுக்கு எதிராக ராணுவம் புரட்சியில் இறங்கியுள்ளதால் அரசியல் குழப்பம் ஏற்பட்டுள்ளது. ஜிம்பாப்வேயில் சுமார் 5 சகாப்தங்களாக அதிபராக பதவி வகிக்கும் ராபர்ட் முகாபே, அண்மையில் துணை அதிபரை பதவி நீக்கம் செய்தார். இதனால் அதிருப்தியடைந்த ராணுவம் துணை அதிபருக்கு ஆதரவாக புரட்சியில் ஈடுபட்டுள்ளதாக தகவல் வெளியாகியுள்ளது. மேலும் ஜிம்பாப்வே அரசு ஊடகத்தை ராணுவம் கைப்பற்றி யுள்ளது. அந்நாட்டு தலைநகரில் ராணுவ டாங்குகள் அணிவகுத்து செல்லும் காட்சிகளும் வெளியாகியுள்ளன.
இது பற்றி பேசிய அந்நாட்டு ராணுவ அதிகாரியான சிவேங்கா, புரட்சியை பாதுகாக்கும் வகையில் எந்த நடவடிக்கையும் எடுக்க ராணுவம் தயங்காது என்றார். அரசை கைப்பற்றும் நோக்கம் இல்லை என்றும், குற்றவாளிகளை மட்டுமே குறிவைத்துள்ளதாகவும் தெரிவித்தார். அதிபர் முகபே மற்றும் அவரது குடும்பத்தினர் பாதுகாப்பாக உள்ளதாக தெரிவித்தார்.

ராணுவ தளபதியான சிவேங்கா உதவியடன் ஆட்சியை கைப்பற்ற துணை அதிபர் எமர்சன் முயற்சிப்பதாக ஜிம்பாப்வேயிலிருந்து வரும் தகவல்கள் தெரிவிக்கின்றன. அரசியல் குழப்பம் காரணமாக ஜிம்பாப்வேயில் பதற்றம் நிலவுகிறது. இதனால் அங்குள்ள அமெரிக்கர்கள் எச்சரிக்கையுடன் இருக்குமாறு வெள்ளை மாளிகை கேட்டுக் கொண்டுள்ளது.


காலணிகளில் சீக்கியர்களின் சமய சின்னம்

ஈப்போ சீக்கியர்களின் சமய சின்னம் பதிக்கப்பட்ட காலணிகள் கடைகளில் விற்பனை செய்யப்படுவதை உள்நாட்டு வாணிபம் கூட்டுறவு அமைச்சு உடனடியாக மீட்க வேண்டும் என்று கோரி கெராக் சீக் எனும் இயக்கம் நேற்று மத்திய போலீஸ் நிலையத்தில் புகார் செய்தது. இயக்கத்தின் செயலாளர் டத்தோ அமர் ஜிட் சிங் கில் போலீஸ் புகார் செய்ததோடு சம்பந்தப்பட்ட காலணி (சிலிப்பர்) தயாரிப்பு நிறுவனத்திற்கு எதிராக நடவடிக்கை எடுக்கக் கோரினார். சமய நல்லிணக்கத்திற்கு புறம்பாக சிலர் செயல்படுகின்றனர். மற்ற சமயங்களின் சின்னங்கள் பதிக்கப்பட்ட காலணிகள், உடைகள் தயாரிக்கப்பட்டு விற் பனை செய்யப்பட்டது. இதற்கு கடுமையான நடவடிக்கை எடுக்காத காரணத்தினால் இப்போது இந்நிலை தொடர்கிறது. சீக்கியர்களின் சமய சின்னங்கள் பதிக்கப்பட்ட காலணிகள் பற்றிய தகவல் சமூக வலைத்தளங்களில் வெளியிடப்பட்டது கண்டு அதிர்ச்சிக்குள்ளானதாக கூறினார். சீக்கிய சமூகம் இதனை வன்மையாக கண்டிக்கிறது என்றுக் கூறினார்.


ஐநா பேரவையில் நஜிப் கலந்துகொள்ளாதது வழக்கத்துக்கு மாறானதல்ல.

பிரதமர் நஜிப் அப்துல் ரசாக் ஐநா பொதுப் பேரவைக் கூட்டத்தில் கலந்துகொள்ளாதது வழக்கத்துக்கு மாறானதல்ல என்கிறார் துணைப் பிரதமர் அஹ்மட் ஜாஹிட் ஹமிடி. ஐநா கூட்டத்துக்குச் செல்லும் மலேசியப் பேராளர் குழுவுக்குத் தலைமைதாங்கும் பொறுப்பைத் துணைப் பிரதமருக்குக் கொடுப்பது புதிதல்ல. பல நாடுகள் அதைத்தான் செய்துள்ளன என்றாரவர். “வெளியுறவு அமைச்சரோ துணைப் பிரதமரோ மலேசியப் பேராளராக ஐநா பேரவைக் கூட்டத்தில் கலந்து கொள்வது வழக்கத்திற்கு மாறானதல்ல. ஐநாவின் 193 உறுப்பு நாடுகளில் இதுவரை 54, மலேசியாவின் அண்டைநாடான இந்தோனேசியா உள்பட, அவற்றின் அரசாங்கத் தலைவர்கள் பேரவைக் கூட்டத்தில் கலந்துகொள்ளப் போவதில்லை என்று அறிவித்திருப்பதை அவர் சுட்டிக்காட்டினார். “நீண்டகாலப் பிரதமரின் ஆட்சியின்போதுகூட அவரைப் பிரதிநிதித்து மற்றவர்கள்தான் அக்கூட்டத்தில் கலந்து கொண்டார்கள்”, என அஹ்மட் ஜாஹிட் கூறினார். “இது சிறு விசயம். இதைப் பெரிதுபடுத்த வேண்டாம்”, என்றவர் கேட்டுக்கொண்டார்.


அமெரிக்காவில் சிக்கிய இலங்கை அதிகாரிகள்!

முன்னாள் பாதுகாப்பு செயலாளர் கோத்தபாய ராஜபக்ஷவினால் அமெரிக்காவில் மேற்கொள்ளப்பட்ட மோசடி குறித்து கடந்த காலங்களில் அதிகம் பேசப்பட்டன.கடந்த ஆட்சியின் போது அமெரிக்க லொஸ்ஏஞ்சல்ஸ் தூதரக அலுவலகத்திற்கு என கூறி குத்தகைக்கு சொகுசு வீடொன்றை பெற்றுக்கொண்ட போதும், அது கோத்த பாயவின் மகனின் தனிப்பட்ட தேவைக்காக பயன்படுத்தப்பட்டதாக குற்றம் சாட்டப்பட்டுள்ளது. இது தொடர்பில் நிதி மோசடி விசாரணை பிரிவிற்கு முறைப்பாடு கிடைத்துள்ளது. எனினும் இதனை விசாரணை செய்வதற்காக அமெரிக்கா சென்று இலங்கை பொலிஸார் இருவர் FBI அதிகாரிகளால் கைது கூடிய நெருக்கடிக்கு முகங்கொடுத்ததாக கொழும்பு ஊடகம் ஒன்று தகவல் வெளியிட்டுள்ளது.கோத்தபாயவின் மோசடி தொடர்பில் விசாரணை செய்ய அமெரிக்க சென்ற பிரதி பொலிஸ் மா வைத்தியலங்கார மற்றும் பிரதான பொலிஸ் பரிசோதகர் அநுர பிரேமரத்ன ஆகியோரே இந்த நெருக்கடிக்கு முங்கொடுத்துள்ளனர். அப்போதைய லொஸ்ஏஞ்சல்ஸ் நகரில் தூதரக அலுவலகத்தில் ஜெனராலாக செயற்பட்ட மல்ராஜ் டி சில்வாகே மற்றும் பாதுகாப்பு நடவடிக்கைகளுக்கு பொறுப்பாக செயற்பட்ட கோத்தபாயவின் தனிப்பட்ட உதவியாளராக செயற்பட்ட பிரிகேடியர் ஜயரத்நாய ஆகியோரிடம் வாக்குமூலம் பெற்றுக் கொள்வதற்காக பொலிஸார் எதிர்பார்த்துள்ளனர். மல்ராஜ் டி சில்வாவிடம் விசாரணை மேற்கொள்வதற்கு இலங்கைக்கு வருமாறு கோரிக்கை விடுக்கப்பட்ட போதும், அவரால் நிராகரிக்கப்பட்டுள்ளது. அத்துடன் வொஷிங்டன் தூதுவர் அலுவலகத்திற்கு வருமாறு விடுத்த கோரிக்கையையும் அவர் நிராகரித்துள்ளார். அவர் அமெரிக்க பிரஜை என்பதனால் அவசியம் என்றால் தான் கூறும் இடத்திற்கு வருமாறு கோரியுள்ளார். பின்னர் பிரதி பொலிஸ் மா அதிபர் மற்றும் பொலிஸ் பரிசோதகர் மல்ராஜை சந்தர்ப்பத்தற்காக அவர் தங்கியுள்ள இடத்திற்கு சென்ற போதிலும் அவரிடம் விசாரணை மேற்கொள்வதற்கு சந்தர்ப்பம் கிடைக்கவில்லை.அங்கு FBI அமைப்பை பிரதிநிதித்துவப்படுத்தி வருகைத்தந்த இரண்டு வழக்கறிஞர்கள் மல்ராஜிடம் விசாரணை மேற்கொள்வதற்கு எவ்வித உரிமையும் கிடையாதென சுட்டிக்காட்டியுள்ளனர். எனினும் தாங்கள் அமெரிக்க ராஜாங்க திணைக்களத்திற்கு அறிவித்ததன் பின்னரே வருகைத்தந்ததாக கூறிய பொலிஸ் அதிகாரிகளிடம், குற்றம் தொடர்பில் அமெரிக்க பிரஜைகளிடம் விசாரணை மேற்கொள்வதற்கு இலங்கை அதிகாரிகளுக்கு அனுமதி இல்லை எனவும், அது அமெரிக்க சட்டத்திற்கு எதிரானதென்பதனால் பொலிஸ் அதிகாரிகள் இருவரையும் கைது செய்ய நேரிடும் என எச்சரித்துள்ளனர். எப்படியிருப்பினும் தங்களுக்கு கிடைத்த சிறிய அனுமதியில் பிரதி பொலிஸ் மா அதிபர் மற்றும் பொலிஸ் பரிசோதகர், அப்போதே வொஷிங்டனில் உள்ள இலங்கை தூதுவர் அலுவலகத்தை நோக்கி சென்று அன்றைய தினமே இலங்கைக்கு வருவதற்கு நடவடிக்கை மேற்கொண்டுள்ளனர். அத்துடன் விமான நிலையத்தில் கைது செய்யப்படுவதற்கான வாய்ப்புகள் காணப்பட்டமையினால் விசாரணை நடவடிக்கைகளுக்காக, இலங்கையிலிருந்து கொண்டு சென்று ஆவணங்களையும் அமெரிக்காவில் விட்டு வந்ததாக குறித்த ஊடகம் குறிப்பிட்டுள்ளது.குற்ற விசாரணை நடவடிக்கைக்காக வெளிநாடு ஒன்றிற்கு செல்லும் போது கடைபிடிக்க வேண்டிய ராஜதந்திர நடைமுறைகள் தொடர்பில் விழிப்புணர்வுடன் செயற்படாமையினால் இதற்கு முன்னர் ஒரு சந்தர்ப்பத்திலும், நிதி மோசடி விசாரணை பிரிவு மற்றும் இலஞ்ச ஊழல் ஆணைக்குழு விசாரணை நடவடிக்கைகள் தடைப்பட்டுள்ளதாக தகவல் வெளியாகியுள்ளது. அவற்றுள் ராஜபக்சர்கள் மற்றும் அவர்களுக்கு நெருக்கமானவர்களுக்கு சொந்தமான பில்லியன் கணக்கிலான பணம் வைப்பு செய்யப்பட்டுள்ளதாக சந்தேகிக்கப்படுகின்ற டுபாய் கணக்கு தொடர்பில் தகவல் பெற முடியாமல் உள்ள சம்பவமும் உள்ளடக்கப்படுவதாக குறித்த ஊடகம் மேலும் சுட்டிக்காட்டியுள்ளது.


விசாரணையிலிருந்து சுப்ரா தப்பிக்க முடியாது - சட்ட நிபுணர்கள் வாதம்

கோலாலம்பூர், ஜன. 12- மஇகா தேசியத் தலைவர் பதவியிலிருந்து டத்தோஸ்ரீ பழனிவேலை கவிழ்ப்பதற்கு சங்கங்களின் பதிவு அலுவலகத்துடன் கூட்டுச்சதி செய்ததாக டத்தோஸ்ரீ டாக்டர் சுப்பிரமணியம் மற்றும் இதர எழுவருக்கு எதிராக தொடுக்கப்பட்ட வழக்கில், அந்த வழக்கை மறுபடியும் புதிய நீதிபதி ஒருவரை கொண்டு முழுமையாக மறு விசாரணை செய்யப்பட வேண்டும் என்று மேல்முறையீட்டு நீதிமன்றம் தடால் அடியாக தீர்ப்பு வழங்கியிருப்பது டாக்டர் சுப்பிரமணியத்திற்கு பெரும் நெருக்கடியை ஏற்படுத்தியுள்ளது என்று சட்ட நிபுணர்கள் வாதிடுகின்றனர். இந்த முழு விசாரணையிலிருந்து டாக்டர் சுப்பிரமணியமோ அல்லது இதர எழுவரோ ஒரு போதும் தப்பித்து ஓட முடியாது. காரணம், மேல்முறையீட்டு நீதிமன்றத்தின் உத்தரவு மிகத் தெளிவாக உள்ளது என்று சட்ட நிபுணரும் முன்னாள் வழக்கறிஞர் மன்றத்தின் தலைவருமான ரகுநாத் கேசவன் தெரிவித்தார். பழனிவேலை தலைவர் பதவியிலிருந்து கவிழ்ப்பதற்குகூட்டுச் சதி நடந்து இருப்பதாக போதுமான ஆதாரங்களை பழனிவேலின் ஆதரவாளர்கள் முன்வைத்த போதும், அதனை விசாரணை செய்யாமல், சாட்சிகளை அழைக்காமல் வழக்கை தள்ளுபடி செய்து இருப்பதன் மூலம் உயர்நீதிமன்ற நீதிபதி மிகப்பெரிய தவற்றை செய்து இருப்பதாக மூவர் அடங்கிய மேல்முறையீட்டு நீதிமன்றத்திற்கு தலைமையேற்ற நீதிபதி டத்தோ தெங்கு மைமுன் பின்தி துவான் மாட் நேற்று முன்தினம் தனது தீர்ப்பில் தெளிவாக குறிப்பிட்டுள்ளார். இது உண்மையிலேயே பழனிவேலின் ஆதரவாளர்களுக்கு கிடைத்த தார்மீக வெற்றியாகும். பழனிவேலிடமிருந்து தலைவர் பதவியை பறித்ததை கண்டித்து தங்களுக்கு நீதிவேண்டும் என்று கடந்த ஓராண்டு காலமாக சட்டப் போரட்டத்தை நடத்தி வந்த பழனி ஆதரவாளர்களுக்கு இது புத்துணர்ச்சியை ஏற்படுத்தி இருக்கிறது. ‘ இந்த வழக்கை மறுபடியும் விசாரணை செய்ய வேண்டும் என்று மேல்முறையீட்டு நீதிமன்றம் முடிவு செய்து இருப்பதால் இந்த வழக்கில் பிரதிவாதிகளான டத்தோஸ்ரீ டாக்டர் சுப்பிரமணியம் மற்றும் இதர ஏழு பேர் வழக்கை தள்ளுபடி செய்யுமாறு கோர முடியாது’ என்றார் ரகுநாத் கேசவன். பொதுவாக ஒரு வழக்கை மறுபடியும் விசாரணை செய்ய வேண்டும் என்று மேல்முறையீட்டு நீதிமன்றம் உத்தரவு பிறப்பிக்கும் பட்சத்தில் அந்த வழக்கில் சம்பந்தப்பட்டுள்ள அனைத்து சாட்சிகளும் அழைக்கப்பட வேண்டும், ஆதாரப் பொருட்கள் அனைத்தும் நீதிமன்றத்திற்கு கொண்டு வரப்பட வேண்டும். இதுதான் மேல்முறையீட்டு நீதிமன்றத்தின் உத்தரவின் சாரம்சமாகும் என்றார் ரகுநாத் கேசவன். * கூட்டரசு நீதிமன்றத்தில் சுப்பிரமணியம் வெற்றி பெறுவது என்பது எளிதானது அல்ல * பொதுத் தேர்தலை எதிர்கொள்ள வழக்கை இழுத்தடிக்க முயற்சிக்கலாம் * அரசாங்க ஏஜென்சியும் சம்பந்தப்பட்டுள்ளதால் தலைவலி மேலும் அதிகரிக்கலாம் * சாட்சிக்கூண்டு ஒன்றே கூட்டுச்சதி குற்றச்சாட்டுக்கு வெளிச்சம் தர முடியும்


முக்கிய தலைவர்கள் மோதும் பி.கே.ஆர் தேர்தல்.

கோலாலம்பூர்,

நம்பிக்கைக் கூட்டணியில் முன்னணி இடம் வகிக்கும் பி.கே.ஆர். உள்கட்சித் தேர்த லில், துணைத்தலைவர் பதவிக்கு டத்தோ ஸ்ரீ அஸ்மின் அலியை எதிர்த்து ரபிஸி ரம்லி போட்டியிடுவது உறுதியாகி விட்ட நிலையில், கட்சியின் தேசியத் தலைவர் பதவிக்கு டத்தோ ஸ்ரீ அன்வார் இப்ராஹிமை எதிர்த்து அஸ்மின் களம் இறங்குவாரா என்பது நாளை தெரிந்துவிடும். கட்சியின் வரலாற்றிலேயே மிகவும் கடுமையான போட்டிகள் நிறைந்த ஒன்றாக இது விளங்கும் என்று எதிர் பார்க்கப்படுகிறது.

Read More: Malaysia Nanban Tamil Daily on 28.7.2018


செனேகலில் கால்பந்து போட்டியில் ரசிகர்கள் மோதல்; மைதானம் இடிந்து 8 பேர் உயிரிழப்பு

டாகர், செனேகல் நாட்டில் கால்பந்து போட்டியில் ரசிகர்கள் இடையே மோதல் ஏற்பட்டதை அடுத்து ஏற்பட்ட நெருக்கடியில் 8 பேர் உயிரிழந்தனர். ஆப்பிரிக்கா நாடான செனேகல் தலைநகரான டாகரில் கால்பந்து இறுதி போட்டி நடந்தது. இப்போட்டி டெம்பா டியோப் என்ற கால்பந்து மைதானத்தில் நடைபெற்றது. உள்ளூர் அணிகள் பங்கு பெற்ற இந்த போட்டியை காண ஏராளமான ரசிகர்கள் திரண்டனர். போட்டிகளைக் கட்டியது. ரசிகர்கள் ஆட்டம் பாட் டம் கொண்டாட்டத்தில் ஈடுபட்டனர். அப்போது இரு அணி ரசிகர்களுக்கும் இடையே மோதல் ஏற்பட்டது. அப்போது ஒருவரை யருவர் தாக்கி கொண்டனர். அவர்களை அடக்க போலீசார் கண்ணீர் புகை குண்டுகளை வீசினர். இதனால் போட்டியை காண வந்த ரசிகர்கள் மைதானத்தை விட்டு வெளியேறினர். அனைவரும் ஒரே நேரத்தில் வெளியே செல்ல முயன்றதால் கூட்ட நெரி சல் ஏற்பட்டது. அப்போது மைதானத்தின் சுவர் இடிந்து ரசிகர்கள் மீது விழுந்து அமுக்கியது. இச்சம்பவத்தில் 8 பேர் உடல் நசுங்கி அதே இடத்தில் பலி யாகினர். 49 பேர் காயம் அடைந்தனர். ஆம்புலன்ஸ்கள் மற்றும் தீயணைப்பு வண்டிகள் வரவழைக்கப்பட்டன. காயம் அடைந்த அனைவரும் மீட்கப்பட்டு ஆஸ் பத்திரிகளில் சேர்க்கப்பட்டனர். அவர்களுக்கு சிகிச்சை அளிக்கப்பட்டு வருகிறது.


தங்க தமிழ்ச்செல்வன் போடும் பிளான்: பதட்டத்தில் மகனுக்காக களம் இறங்கிய ஓ.பி.எஸ்.

வாரிசு அரசியல் என்று பேசி வந்த ஒ.பி.எஸ். தன் மகனுக்கு சீட்டு கொடுத்திருக்கிறாரே? ஊருக்கு தான் உபதேசம் தனக்கு இல்லை என்பதை காட்டிவிட்டார் என்று செய்தியாளர்களிடம் பேசிய டிடிவி தினகரன், தேனி தொகுதியில் போட்டியிடும் ஓ.பி.எஸ். மகன் ரவீந்திரநாத்துக்கு எதிராக களம் இறங்க வேண்டும் என்று தங்கத் தமிழ்ச்செல்வன் உள்பட கட்சி நிர்வாகிகளிடம் விவாதித்துள்ளார்.

ஆண்டிப்பட்டி இடைத்தேர்தலில் வேறு வேட்பாளரை நிறுத்திவிட்டு, தேனியில் நீங்கள் நின்றால் என்ன என்று தங்கத் தமிழ்ச்செல்வனை அமமுகவினர் வலியுறுத்துகிறார்களாம். அதற்கு தங்கத் தமிழ்ச்செல்வனோ, அனுராதாவையோ (தினகரன் மனைவி) அல்லது விவேக்கையோ (இளவரசியின் மகன்) நிறுத்தினால் அமமுகவின் தொண்டர்களும் சுறுசுறுப்பாக வேலை செய்வார்கள். ஆண்டிப்பட்டியில் திமுக, அதிமுகவில் அண்ணன் தம்பி நிற்ப தால், தான் நின்றால்தான் சரியாக இருக்கும் என்று கூறுகிறாராம்.  அவர்கள் இருவரும் நிற்க விரும்பவில்லை என்றால் முன்னாள் அமைச்சர் துரைராஜ் மகன் தனசேகரனை நிறுத்தலாம் என்றும் தெரிவித்திருக்கிறாராம்.

தினகரன் - தங்கத் தமிழ்ச்செல்வன் போடும் பிளானை அறிந்த ஓ.பி.எஸ்., நேற்று தேர்தல் அறிக்கை வெளியிட்ட கையோடு மகனுக்காக பிரச்சாரத்தில் ஈடுபட முடிவு செய்தார். ஏற்கனவே வாரிசுக்கு சீட் என்று பேச்சு இருக்கிறது, அதிமுக வேட்பாளர்கள் சிலருக்கு பிரச்சாரம் செய்துவிட்டு, பின்னர் மக னுக்காக பிரச்சாரம் செய்யலாம் என்று உடனிருந்த அமைச்சர்கள் சிலர் கூறினார்களாம்.

வாரிசுக்கு சீட் கொடுக்கக்கூடாதுன்னு சட்டம் இருக்கா? கட்சி பைலாவுல இருக்கா? அதையெல்லாம் காதில் போட்டுக்காதீங்கன்னு சொல்லிவிட்டு, இன்று காலை சோழவந்தான் சட்டமன்றத் தொகுதிக்கு உட்பட பாலமேட்டில் முதல் நாள் பிரச்சாரத்தை ஓபிஎஸ் தொடங்கியுள்ளார். ரவீந்திரநாத்துக்கு ஆதரவாக அமைச்சர் ஆர்.பி.உதயகுமார், எம்.எல்.ஏக்கள் எஸ்.டி.கே.ஜக்கையன் மற்றும் ராஜன் செல்லப்பா உள்ளிட்டோர் வீடு வீடாக சென்று வாக்கு சேகரிக்க வைத்துள்ளார்.


நாடற்ற மலேசிய இந்தியர்களின் ஆவணப் பிரச்சினையைத் தீர்க்க சிறப்பு செயல் திட்டம்

(புத்ராஜெயா) மலேசிய இந்தியர்கள் எதிர்நோக்கும் நாடற்ற ஆவணப் பிரச்சினைகளுக்குத் தீர்வு காணும் முயற்சியாக சிறப்பு செயல்முறை திட்டங்கள் வகுக்கப்பட்டு வருவதாக தேசிய பதிவுத்துறையின் தலைமை இயக்குநர் டத்தோ முகமட் யாசிட் பின் ரம்லி அறிவித்துள்ளார். அண்மையில் பிரதமர் டத்தோஸ்ரீ நஜீப் துன் ரசாக் அறிவித்த இந்தியர்களுக்கான நீல வியூகப் பெருந்திட்டத்தின் அடிப்படையில் அந்த சிறப்பு செயல்முறை திட்டம் விவாதிக்கப்பட்டு வருவதாக அவர் சொன்னார். 1957 ஆம் ஆண்டு நாடு சுதந்திரம் பெறுவதற்கு முன்னதாக பிறந்த இந்தியர்கள், எந்தவொரு அடையாள ஆவணமும் இல்லாமல் நாடற்றவர்கள் என்ற அந்தஸ்தில் இருந்து வருவது தொடர்பில் இந்நடவடிக்கை எடுக்கப்பட்டு வருவதாக அவர் குறிப்பிட்டார். நேற்று இங்கு புத்ராஜெயாவில் உள்ள தேசிய பதிவு இலாகா தலைமையகத்தில் நடைபெற்ற பத்திரிகையாளர் சந்திப்பு நிகழ்வில் அவர் இதனை தெரி வித் தார். பிறப்புப் பத்திரம், அடையாள அட்டை, சட்டப்பூர்வ குடியுரிமை உள்ளிட்ட முக்கிய ஆவணங்களைக் கொண்டிருக்காத இந்தியர்களின் பிரச்சினைக் குத் தீர்வு காணும் முயற்சியாகவே இது அமையும் என்றார். எனினும் நாட்டில் 5 லட்சத்திற்கும் மேற்பட்ட இந்தியர்கள் நாடற்றவர்களாக இருப்பதாக கூறப்படும் குற்றச்சாட்டை அவர் வன்மையாக மறுத்தார். கடந்த 2011 ஆம் ஆண்டு இந்தியர்களிடமிருந்து தேசிய பதிவு இலாகாவிற்கு கிடைக்கப்பெற்ற அடையாள ஆவணம் தொடர்பான விண்ணப்பங்கள் மொத்தம் 6,527 ஆகும். இதில் முறையாக இருந்தது 4547 ஆகும். அங்கீகரிக்கப்பட்டது 4177 விண்ணப்பங்கள் ஆகும். அதேபோன்று கடந்த 2013 ஆம் ஆண்டு 2,500 விண்ணப்பங்களை நாடற்ற அந்தஸ்தில் உள்ள இந்தியர்களிடமிருந்து தேசிய பதிவு இலாகா பெற்றது. இதில் 137 விண்ணப்பங்கள் அங்கீகரிக்கப்பட்டுள்ளன. இந்தியர்களின் ஆவணப்பிரச்சினையைத் தீர்ப்பதற்கு கடந்த ஐந்து ஆண்டு காலமாக தேசிய பதிவு இலாகாவின் கதவுகள் திறக்கப்பட்ட வண்ணமே உள்ளன. விண்ணப்பம் செய்து அங்கீகரிக்கப்பட்ட 6 ஆயிரத்திற்கும் மேற்பட்ட விண்ணப்பங்களில் 600 பேர் மட்டுமே தங்கள் ஆவணங்களை தேசிய பதிவு இலாகா விடமிருந்து இன்னும் கோராமல் இருக்கின்றனர் என்று அவர் சொன்னார். நாடற்ற அந்தஸ்தில் உள்ளவர்கள் தங்களின் உண்மையான விவரங்கள், அதற்கு சான்றாக சில ஆதாரப்பத்திரங்களைக் கொண்டு இருந்திருந்தால் அவர்களுக்கு சம்பந்தப்பட்ட ஆவணங்களை அங்கீகரிப்பதில் தேசிய பதிவு இலாகாவிற்கு எந்தவொரு பிரச்சினையும் இருக்காது என்றும் அவர் குறிப்பிட்டார். அதேவேளையில் 1957 க்கு முன்னால் பிறந்தவர்களுக்கு தேசிய மொழி சோதனையில் கடுமையான முறை கையாளப்படுவதாக கூறப்படுவதை அவர் மறுத்தார். அந்த சோதனையை தாங்கள் எளிதாக்கியிருப்பதாகவும் அவர் தெரிவித்தார். மேலும் இந்தியர்கள் தொடர்பான ஆவணப்பிரச்சினைகளை தீர்க்கும் ஒரு நடவடிக்கையாக தேசிய பதிவு இலாகா அலுவலகங்களில் தமிழ் பேசும் அதிகாரிகள் பணிக்கு அமர்த்தப்பட வேண்டும் என்று பத்திரிகையாளர்கள் வலியுறுத்திய கோரிக்கையை தாம் கவனத்தில் கொள்வதாக அவர் சொன்னார். மேலும் தேசிய பதிவு இலாகாவின் சேவை அளிப்பு முறையை மேம்படுத்துவதற்கு அவர் உறுதி அளித்தார். பெற்றோர்களில் தாயார் இந்நாட்டுப் பிரஜை யாக இருப்பாரேயானால் அவர்களின் பிள்ளைகளுக்கு ஆவணம் கிடைப்பதற்கு எந்தவொரு தடையும் இல்லை. இங்கு தந்தையின் குடியுரிமை அந் தஸ்து முக்கியமல்ல. மாறாக தாயாரின் குடியுரிமை அந்தஸ்துதான் மிக முக்கியம். அதனைதான் அரசமைப்பு சட்டமும் வலியுறுத்துவதாக மற்றொரு உயர் அதிகாரி தெரிவித்தார். ஆதரவற்ற இல்லங்களில் தக்க அடையாள ஆவணங்கள் இல்லாமல் பரிதவிக்கும் நிலையையும் இந்த சந்திப்புக்கூட்டத்தில் பார் வைக்கு கொண்டுவரப்பட்டது. தமது இலாகாவை சேர்ந்த அதிகாரிகளும் அவ்வப்போது களத்தில் இறங்கி பரிகாரம் கண்டு வருவதாகவும் அவர் சொன்னார்.


நாடாளுமன்றம் வெள்ளிக்கிழமை கலைப்பு?

பெட்டாலிங் ஜெயா,

நாட்டின் 14-ஆவது பொதுத் தேர்தலுக்கு வழிவிடும் வகையில் நாடாளுமன்றம் வரும் ஏப்ரல் 6ஆம் தேதி வெள்ளிக்கிழமை அல்லது ஒரு நாளுக்கு முன்னதாக வியாழக்கிழமை கலைக்கப்படலாம் என்று நம்பத்தகுந்த வட்டாரங்கள் தெரிவித்தன.நாடாளுமன்றம் வெள்ளிக்கிழமை கலைக்கப்படுவதற்கு ஏதுவாக நாளை புதன்கிழமை நடைபெறவிருந்த அமைச்சரவைக் கூட்டம் வரும் வெள்ளிக்கிழமைக்கு ஒத்திவைக்கப்பட்டது. நாடாளுமன்றம் கலைக்க ப்படுவதற்கு முன்னதாக நடைபெறும் கடைசி அமைச்சரவைக் கூட்டமாக அது இருக்கும் என்று எதிர்பார்க்கப்படுகிறது.

Read More: Malaysia Nanban Tamil Daily on 3.4.2018


கீழ்த்தரமான முயற்சியில் மத்திய அரசே ஈடுபடுவது வெட்கக்கேடாகவும் வேதனையாகவும் இருக்கிறது

திமுக தலைவர் மு.க.ஸ்டாலின் அறிக்கை:   "அ.தி.மு.க வுடன் கூட்டணி வைப்பதற்காக தமிழகத்தில் காலியாக உள்ள 21 சட்டமன்றத் தொகுதிகளுக்கு இடைத்தேர்தலை நடத்த விடாமல் நாங்கள் பார்த்துக் கொள்கிறோம்" என்று, எப்படியாவது தமிழகத்தில் காலூன்ற தவியாய்த் தவித்து அங்குமிங்கும் அலையும் பிரதமர் நரேந்திரமோடி தலைமையிலான பா.ஜ.க அரசு வாக்குறுதி அளித்து இருப்பதாக வரும் பத்திரிகைச் செய்திகள் அதிர்ச்சியளிக்கிறது.

தமிழகத்தில் அ.தி.மு.க அரசு அடிக்கும் கொள்ளைகளையும், அமைச்சர்களும் முதலமைச்சரும் ஈடுபட்டுள்ள இமாலய ஊழல்களையும், நாட்டு நலனைப் பின்னுக்குத் தள்ளி, தேர்தல் லாபம் எனும் மிகக்குறுகிய நோக்கில், மூடி மறைக்கும் கீழ்த்தரமான முயற்சியில் மத்திய அரசே ஈடுபடுவது வெட்கக்கேடா கவும் வேதனையாகவும் இருக்கிறது.

18 சட்டமன்றத் தொகுதிகள் காலியாகி, ஏறக்குறைய 15 மாதங்களுக்கு மேல் ஆகிவிட்ட நிலையில், இப்போது வருகின்ற மக்களவைத் தேர்தலுடனும் அதற்கு இடைத்தேர்தல் நடத்த மாட்டோம் என்று மத்திய பா.ஜ.க அரசு திரைமறைவில் முதலமைச்சர் எடப்பாடி பழனிசாமிக்கு வாக்குறுதி அளித்திருப்பதாக வரும் செய்திகள், அரசியல் சட்டத்தின்படி அமைந்துள்ள தேர்தல் ஆணையத்தை கேவலப்படுத்தி மிகவும் கொச்சைப்படுத்துவதாக அமைந்துள்ளது.

அமைச்சர் விஜயபாஸ்கர் மீதான குட்கா வழக்கு விசாரணையை மத்திய அரசு முடக்கி வைத்தது. ஊழல் டிஜிபி ஒருவர் பதவியில் நீடிக்க மத்திய அரசு நேரடியாக உதவிசெய்து ஒத்துழைக்கிறது.

ஆர்.கே நகர் சட்டமன்ற இடைத்தேர்தலில் வாக்காளர்களுக்கு லஞ்சம் என்ற வகையில், 84 கோடி ரூபாய் பணம் கொடுத்த வழக்கினை, யாருக்குமே தெரியாமல் ரகசியமாக “க்ளோஸ்” பண்ண வைத்து, அதைக் கண்டும் காணாமல் தேர்தல் ஆணையமும் கைகட்டி நின்று வேடிக்கை பார்த்தது.  ஊழலை ஒழித்துக் கட்டுவோம் என்று ஒவ்வொரு கூட்டத்திலும் வீராவேசமாகப் பேசிக்கொண்டே, முதலமைச்சர் எடப்பாடி பழனிசாமி உள்ளிட்ட அரை டஜன் அமைச்சர்களை, ஊழல் விசாரணையிலிருந்து பா.ஜ.க அரசு தப்பிக்க வைத்தது.

அரசுக்கு எதிராகவே வாக்களித்த திரு ஓ.பன்னீர்செல்வம் உள்ளிட்ட 11 சட்டமன்ற உறுப்பினர்களை, தகுதி நீக்கம் செய்யாத அ.தி.மு.க அரசை இரு கரமும் இணைத்து வாரியணைத்து பாசத்தைப் பொழிந்து, ஜனநாயகத்திற்கு முற்றிலும் விரோதமாகக் காப்பாற்றிக் கொண்டிருக்கிறது மத்திய பா.ஜ.க அரசு.

சிறப்பு நீதிமன்றத்தால் மூன்று வருடம் சிறைத்தண்டனை பெற்ற பிறகும்' முன்னாள் அமைச்சர் பாலகிருஷ்ண ரெட்டி வெற்றி பெற்ற ஓசூர் தொகுதி தானாகவே காலியான நிலையிலும், அந்தத் தொகுதி காலியானதாக அறிவிக்காமல் உச்சநீதிமன்றத்தின் தீர்ப்பையே உதாசீனப்படுத்துவதற்கு, தேர்தல் கமிஷனுக்கு மத்திய பா.ஜ.க அரசு இன்னமும் கடுமையான நிர்ப்பந்தம் கொடுத்துக் கொண்டிருக்கிறது.


முட்டை சாப்பிட்டால் நீரிழிவு நோய் வருவதை தடுக்கும்: ஆய்வில் தகவல்

மனிதர்களை தாக்கும் முக்கிய நோய்களில் நீரிழிவும் ஒன்று. இந்த நோய் தற்போது சாதாரணமாகி விட்டது. அதில் டைப் 2 நீரிழிவு நோய் ஒருவரது வாழ்க்கை முறை பழக்க வழக்கங்களான உடற்பயிற்சி, சத்துணவு போன்றவைகளால் ஏற்படுவதாக ஆய்வில் தெரிய வந்துள்ளது.

அதே நேரத்தில் அதிக அளவு கொழுப்பு சத்துகளால் உடலில் குளுக்கோஸ் குறைபாடு ஏற்பட்டு அதன்மூலம் இந்நோய் ஏற்படுவதாகவும் பல ஆய்வுகள் தெரிவிக்கின்றன.


எங்களுடன் ஆலோசிக்கவில்லை'- ஆளுநரை சாடிய அமைச்சர் சி.வி.சண்முகம்

அண்ணா பல்கலைக்கழக துணைவேந்தர் நியமனத்தில் தமிழக அரசுக்குத் தொடர்பு இல்லை. ஆளுநர் தன்னிச்சையாக நியமித்துள்ளார். இது எங்களுக்கு வருத்தம் அளிக்கிறது" என்று அமைச்சர் சி.வி.சண்முகம் குற்றம்சாட்டினார்.
விழுப்புரத்தில் கூட்டுப்பன்னைத் திட்டத்தின் கீழ் நலத்திட்ட உதவிகள் வழங்கும் விழா நடைபெற்றது. அதில் கலந்து கொண்ட அமைச்சர் சி.வி.சண்முகம் செய்தியாளர்களிடம், "காவிரி விவகாரத்தில் உச்ச நீதிமன்ற தீர்ப்பை பா.ஜ.க அரசு தட்டிக்கழிக்கவே தமிழக பா.ஜ.க வினர் அரசியல் செய்து வருகின்றனர். அண்ணா பல்கலைக்கழக துணைவேந்தர் நியமனத்தில் தமிழக அரசுக்கு தொடர்பு இல்லை. ஆளுநர் தன்னிச்சையாக நியமித்துள்ளார். இது எங்களுக்கு வருத்தம் அளிக்கிறது. தமிழகத்தில்அப்துல் கலாம் போன்ற வல்லுநர்கள்  எத்தனையோ பேர் உள்ளனர். அப்படி இருக்க ஆளுநர் தன்னிச்சையாக முடி வெடுத்து  கர்நாடகாவைச் சேர்ந்த சூரப்பாவை நியமித்தது வருத்தமளிக்கிறது" என்றார்.


எரிமலை அபாயம் உச்சகட்டம்.

பெட்டாலிங்ஜெயா,

இந்தோனேசியாவில் எரிமலை குமுறத் தொடங்கியதைத் தொடர்ந்து பாலித் தீவிற்கு விமான சேவைகள் ரத்து செய்யப்பட்டுள்ளன. இதனால் பாலியில் பயணிகள் பலர் பரிதவிப்புக்கு ஆளாகியுள்ளனர். விடுமுறையைக் கழிப்பதற்காக அந்த உல்லாசத் தீவுக்கு சென்ற சுமார் 59 ஆயிரம் பேர் திரும்ப முடி யாமல் பெரும் அவதிக்குள்ளாகியுள்ளனர். அத்தீவுக்கு செல்லும்,  திரும்பும் 445 விமான சேவைகள் ரத்து செய்யப்பட்டுள்ளன. அருகில் உள்ள வீடுகள் பெரும் சேதத்திற்குள்ளாகின. எரிமலையிலிருந்து வெளியேறும் கருந்துகள்கள், விமானத்தின் இயந்திரத்திற்கு பெரும் பாதிப்பை உண்டு பண்ணக்கூடி யவை என்பதால் விமானங்கள் பாலித் தீவுக்கு செல்ல முற்றாக அனுமதி மறுக்கப்பட்டுள்ளது.

ஏர் ஆசியா, மலேசியா ஏர்லைன்ஸ் (எம்ஏஎஸ்), மலிண்டோ ஏர் ஆகிய நிறுவனங் கள் பாலிக்கு செல்லும், அங் கிருந்து புறப்படும் அனைத்து விமான பய ணங்களையும் அடுத்த அறிவிப்பு வரை ரத்து செய்துள்ளன. மவுண்ட் அகோங் எரிமலை வெடிக்க தொடங்கி இருப்பதன் தொடர்பில் உள்ளூர்  அதிகாரிகள் தெரிவித்து இருக்கும் ஆலோச னைக்கு ஏற்ப இந்த முடிவு எடுக்கப்பட்டு இருக்கிறது.

Read More: Malysia nanban News Paper on 29.11.2017


லண்டன் தாக்குதல். 12 பேர் கைது. ஐஎஸ் பொறுப்பேற்பு!

லண்டன் நகரின் மையப்பகுதியில் உள்ள லண்டன் பாலத்தில், நேற்று முன்தினம் வாகனத்தை வேகமாக ஓட்டிவந்த மர்ம நபர்கள், சாலையில் நடந்து சென்றுகொண்டிருந்தவர்கள் மீது மோதினர். அந்த மர்ம நபர்கள், இதே போன்று மூன்று முறை பாதசாரிகள் மீது வேனை மோதி விபத்து ஏற்படுத்தியுள் ளனர். அதுமட்டுமன்றி, கத்தியால் பலரைத் தாக்கியுள்ளனர். அவர்கள் ஏற்படுத்திய இந்த விபத்தில், சாலையில் நடந்து சென்றுகொண்டிருந்த 30-க்கும் மேற்பட்டோர் படுகாயங்களுடன் மருத்துவமனையில் அனு மதிக்கப்பட்டுள்ளனர். ஏழு பேர் பரிதாபமாக உயிரிழந்துள்ளனர். சம்பவ இடத்துக்கு விரைந்த லண்டன் போலீஸ், தாக்குதல் நடத்திய மூன்று நபர்களைச் சுட்டு வீழ்த்தியதாகக் கூறப்பட்டது. இந்தத் தாக்குதலுக்கு ஐஎஸ் தீவிரவாதிகள் பொறுப்பேற்றுள்ளனர். தற்போதுவரை, இந்தச் சம்பவம் தொடர்பாக 12 பேர் கைது செய்யப்பட்டுள்ளனர். இந் நிலையில், உயிரிழந்தவர்களில் இரண்டு பேர் அடையாளம் காணப்பட்டுள்ளனர். அதன்படி, கனடா மற்றும் பிரான்ஸ் நாட்டைச் சேர்ந்த இரண்டு பேர் உயிரிழந்துள்ளனர். மேலும், ஆஸ்திரேலியா மற்றும் நியூஸிலாந்து நாடுகளைச் சேர்ந்த இருவர் காயமடைந்துள்ளனர்.


வெளிநாட்டுச் சமையல்காரர்களை பணியில் அமர்த்தலாம்;  குலசேகரன் தகவல்

கோலாலம்பூர்,

மலேசியர்கள் மட்டுமே உள்நாட்டு உணவகங்களில் சமையல்காரர்களாகப் பணியாற்ற வேண்டுமென கட்டுப்படுத்தும் எந்தவொரு கொள் கையும் இறுதியானதல்ல என்று மனிதவள அமைச்சர் எம்.குலசேகரன் கூறினார்.வெளிநாட்டுக்காரர்களை சமையல்காரர்களாக பணியில் இன்னும் அமர்த்தலாம் என்று அவர் தெரிவித்தார்.

Read More: Malaysia Nanban Tamil Daily


கிறிஸ்டோபர் நோலனின் படத்துக்கு எம்பயர் விருது

எம்பயர் மேகசின் சார்பில் திரைப்பட விருதுகள் வருடா வருடம் வழங்கப்படுகின்றன. இது 25 -வது வருடம். இந்த வருடம் சிறந்த திரைப்படத்துக்கான விருது கிறிஸ்டோபர் நோலனின் இன்டர்ஸ்டெல்லர் திரைப்படத்துக்கு கிடைத்தது.

நோலனின் இன்டர்ஸ்டெல்லர் பரவலான வரவேற்பையும், பாராட்டையும் பெற்றாலும், இன்செப்ஷன் அளவுக்கு ரசிகர்கள் ஆச்சரியப்படுத்தவில்லை என்றுதான் சொல்ல வேண்டும். அதனால்தான் ஆஸ்கரில் இப்படம் எந்த ஆச்சரியத்தையும் ஏற்படுத்தவில்லை, முக்கிய விருதுகளும் கிடைக்கவில்லை.

இந்நிலையில் லண்டனில் நடந்த எம்யர் திரைப்பட விருது விழாவில் சிறந்த திரைப்படமாக தேர்வு செய்யப்பட்டதுடன், எம்யர் இன்ஸ்பிரேஷன் விருதும் கிறிஸ்டோபர் நோலனுக்கு கிடைத்தது. இதுவரை அவர் இயக்கிய படங்களுக்காக இந்த விருது அவருக்கு வழங்கப்பட்டது.


பணபலம் உள்ளவர்களுக்கே பதவி!!  ரஜினி மக்கள் மன்ற நிர்வாகிகள்!!

சென்னையில் போயஸ் கார்டனில் உள்ள நடிகர் ரஜினிகாந்த் வீட்டிற்கு ராஜினாமா கடிதம் கொடுக்க ராமநாதபுரம் மாவட்ட ரஜினி மக்கள் மன்ற செய லாளர் தலைமையில்  நிர்வாகிகள் பலர் கூடினர்.

நடிகர் ரஜினிகாந்த் தனது ரசிகர் மன்றத்தை ரஜினி மக்கள் மன்றமாக மாற்றி ரசிகர்களை சந்தித்து பின் மாவட்டங்கள் வாரியாக மன்ற நிர்வாகிகளையும் தேர்ந்தெடுத்துள்ளார். மேலும் அரசியல் கட்சி அறிவிப்பிற்காக அவரது மன்ற நிர்வாகிகள் எதிர்பார்த்திருக்கும் நேரத்தில், நேற்று மாலை போயஸ் கார்ட னில் உள்ள நடிகர் ரஜினிகாந்த் வீட்டிற்கு ராமநாதபுரம் மாவட்ட ரஜினி மக்கள் மன்ற செயலாளர் ராமச்சந்திரன் தலைமையில் ரஜினியை சந்திக்க ராமநாதபுர ரஜினி மக்கள் மன்ற நிர்வாகிகள் பலர் வந்தனர். அப்போது ரஜினிகாந்த் வீட்டில் இல்லை என காவலாளி சொல்ல லதா ரஜினிகாந்தை யாவது சந்தித்து தங்களது ராஜினாமா கடிதத்தை கொடுக்க வேண்டும் என நிர்வாகிகள் கூறிய நிலையில் லதா ரஜினிகாந்தும் வீட்டில் இல்லை என காவ லாளிகள் கூறியள்ளனர்.

அதனையடுத்து செய்தியாளர்களை சந்தித்த ராமச்சந்திரன் மாநில நிர்வாகிகளான சுதாகர் மற்றும் இளவரசன் ஆகியோர் பண பலம் உள்ளவர்களை பார்த்து அவர்களுக்கே பொறுப்புகளை வழங்குகிறார்கள். ரஜினிகாந்த்தையே பெரிதாக கருதாத சிலரை மாநில நிர்வாகிகளாக நியமிக்கப்பட்டுள்ளது எங்க ளுக்கு வருத்தத்தை ஏற்படுத்தியுள்ளது. அவருக்காக நாங்கள் ஒற்றுமையாக செயல்படுவோம் ஆனால் இந்த மாநில நிர்வாகிகளான சுதாகர் மற்றும் இளவரசன் தலைமையின் கீழ் செயல்பட விருப்பம் இல்லை என கூறினார். பின்னர் வீட்டில் யாரும் இல்லை என தெரிந்து திரும்பி சென்றனர்.


கனடாவில் இனி தமிழில் தேசிய கீதம் ; தமிழுக்கு அளித்த கவுரவம்

கனடா நாட்டின் 150 வது சுதந்திர தினம் வருகிற ஜூலை 1ம் தேதி கொண்டாடப்பட உள்ளது. இந்த நிலையில் தமிழ் மொழி உட்பட மொத்தம் 12 மொழி களில் கனடா தேசிய கீதம் வெளியிடப்பட்டுள்ளது.இதுவரை ஆங்கிலம் மற்றும் பிரெஞ்சு மொழியில் மட்டுமே இருந்த கனடா தேசிய கீதம், தற்போது நாடு தழுவிய நிலையில் அதிக அளவில் பயன்படுத்தப்படும் மற்றும் பேசப்படும் தமிழ் உள்ளிட்ட 12 மொழிகளில் ஒலிப்பதிவு செய்யப்பட்டுள்ளது. தமிழ் , அரபி, அமெரிக்க சைகை மொழி, கிரேக்கம், ஆங்கிலம், பிரஞ்சு, ஜேர்மன், இத்தாலியன், சீன மான்டரின், பஞ்சாபி, ஸ்பானிஷ், டாகாலோக் ஆகிய 12 மொழிகளில் கனடா தேசிய கீதம் வெளியிடப்பட்டுள்ளது. தமிழ் மொழி ஆக்கம் கவிஞர் கந்தவனம் அவர்களால் எழுதப்பட்டுள்ளது குறிப்பிடத்தக்கது.


வெ.2 கோடியே 16 லட்சம் மோசடி!

போலீசார் மேற்கொண்ட அதிரடி சோதனையில் வெ.2 கோடியே 16 லட்சத்தை மோசடி செய்த ஆப்பிரிக்கன் ஸ்கேம் கும்பலைச் சேர்ந்த 34 பேர் கைது செய்யப்பட்டுள்ளனர்.சிங்கப்பூர் வணிக குற்ற விசாரணை பிரிவுடன் இணைந்து புக்கிட் அமான் வணிக குற்ற விசாரணை பிரிவினர் இந்த சோதனையை மேற்கொண்டதாக அப்பிரிவின் இயக்குநர் டத்தோ ஏக்ரியல் சானி தெரிவித்தார். கைது செய்யப்பட்ட 13 ஆப்பிரிக்க ஆடவர்கள், 13 உள்நாட்டு பெண்கள், 7 சிங்கப்பூர் பெண்கள், இந்தோனேசிய பெண் ஆகிய அனைவரும் 22 முதல் 67 வயதுடையவர்கள் ஆவர்.இந்த சோதனை நடவடிக்கை இம்மாதம் 6ஆம் தேதி முதல் 10ஆம் தேதி வரை நெகிரி, பகாங், பினாங்கு, மலாக்கா, சரவா ஆகிய மாநிலங்களில் மேற்கொள்ளப்பட்டன. இந்த கும்பலைச் சேர்ந்தவர்கள் சிங்கப்பூரில் மட்டும் இதுவரையில் 43 மோசடி சம்பவங்களில் ஈடுபட்டுள்ளனர். அங்கு கிடைக்கப்பெற்ற புகாரின் அடிப்படையில்தான் இந்த அதிரடி சோதனை நடவடிக்கை மேற்கொள்ளப் பட்டதாக நேற்று புக்கிட் அமானில் நடைபெற்ற பத்திரிகையாளர் சந்திப்புக் கூட்டத்தில் டத்தோ ஏக்ரியல் தெரிவித்தார். இந்த கைது நடவடிக்கையின் மூலம் 7 பல்வகை கார்கள், இரு தங்கச் சங்கலிகள், 26 வங்கி அட்டைகள், 39 கைப்பேசிகள், 13 மடிக்கணினிகள், வெ.19,690 ரொக்கம் ஆகியவற்றை அதிகாரிகள் கைப்பற்றியுள்ளனர். மேலும் கைது செய்யப்பட்டவர்களுக்கு சொந்தமான இரு வங்கி கணக்குகளும் முடக்கப்பட்டுள்ளன. இதன் தொடர்பில் மேல் விசாரணை மேற்கொள்ளப்பட்டு வருவதாகவும் அவர் சொன்னார்.


ஏப்பா ... ஆளை விடுங்கப்பா...’- காரில் பறந்த அமைச்சர் செங்கோட்டையன்

பள்ளி கல்வித்துறை அமைச்சர் கே.ஏ.செங்கோட்டையன் ஈரோட்டில் இன்று அரசு நிகழ்ச்சிகளில் கலந்து கொண்டார். அப்போது செய்தியாளர்களை சந்தித்த அவர்,   "தமிழ்நாடு முழுவதும் உள்ள பிளஸ் 1 மற்றும் பிளஸ் 2 மாணவர்களுக்கு 11.17 லட்சம் மிதிவண்டிகள் அரசின் சார்பில் இலவசமாக வழங்கப்படுகிறது." என்றவர்,  வருகிற ஜனவரி 10ம்தேதிக்குள் மடிக்கணினி வழங்கவும், அம்மாத இறுதிக்குள் அனைத்து மாணவர்களுக்கும் ஸ்மார்ட் கார்டு வழங்குவதற்கான நடவடிக்கை மேற்கொண்டு வருகிறோம்.

இந்தியாவில் முதன்முறையாக தமிழகத்தில் தான் இந்த ஸ்மார்ட் கார்டு முறை அமல்படுத்தப்பட்டுள்ளது. ஸ்மார்ட் கார்டில் மாணவரின் பெயர், முகவரி, ரத்தவகையுடன், ‘கியூ ஆர் கோடு’ மூலம் ஒருங்கிணைக்கப்பட்டுள்ளது. ஸ்மார்ட் கார்டு பெற்ற மாணவரின் சிம்கார்டினைப் போட்டவுடன், மாற்றுச்சான்றிதழ் கிடைக்கும் வகையில் நடவடிக்கை எடுக்கப்பட்டுள்ளது. எந்த பள்ளி, கல்லூரியில் சேருவதாக இருந்தாலும், அவர்கள் இதற்கு முன் எந்த பள்ளியில் படித்தார்கள் என்பதை இதன் மூலம் அறிய முடியும். அடுத்து வருகிற

அரையாண்டுத்தேர்வு மதிப்பெண் என்பது வேறு பள்ளியிலோ, கல்லூரியிலோ சேர்வதற்கான மதிப்பீடு அல்ல. ஆகவே, புயல் பாதித்த மாவட்டங்களில் வழக்கம்போல், அரையாண்டுத் தேர்வு நடத்த அரசு நடவடிக்கை எடுத்து வருகிறது. மாணவர்களின் எதிர்காலத்தைக் கருத்தில் கொண்டு நீட் தேர்வு தள்ளிவைக்கப்பட்டுள்ளது.

எட்டாம் வகுப்பு மாணவர்களுக்கு திறன் வளர்ச்சி வகுப்பிற்கான ஊக்கத்தொகை வழங்குவதும் தள்ளி வைக்கப்பட்டு இருக்கிறது. அதே போல்  புயல் பாதித்த மாவட்டங்களில் உள்ள 84 ஆயிரம் மாணவர்களுக்கு தேவையான பாடப்புத்தகங்கள் அடுத்த நாளே வழங்கப்பட்டு விட்டது. புயலால் சேத மடைந்து மக்கள் மாளாத் துயரில் இருக்கும்போது, ஜாக்டோ ஜியோ அமைப்பினர் போராட்டத்தை திரும்பப் பெற்றுள்ளது வரவேற்கத்தக்கது." என்றவர்,

நிவராணப்பணிகளைக் குறை சொல்லும் நடிகர்கமல் போன்றவர்கள் அங்கு சென்று பார்வையிட வேண்டும். குறை சொல்வது சுலபம்; நிறைவு செய்வது கடினமான வேலை. நிவாரணப் பணிகள் தொடர்ந்து நடைபெற்று வருகிறது" எனப் பேசிய செங்கோட்டையனிடம்,  செய்தியாளர்கள் " சார் ஓ.பி.எஸ், இ.பி.எஸ். பிரச்சனை தீர்ந்துவிட்டதா? தமிழக அரசு புயல் பாதிப்புக்கு கேட்டது 15 ஆயிரம் கோடி மத்திய பா.ஜ.க. அரசு இப்போது கொடுப்பது வெறும் 350 கோடி இது துரோகம் இல்லையா? "   என தொடர்ந்து அரசியல் கேள்விகள் கேட்க முயல,  "ஏப்பா ... ஆளை விடுங்கப்பா.... " என கும்பிடு போட்டுவிட்டு காரில் ஏறி பறந்தார்.


பி.டி.3 மாதிரி தேர்வு

கருத்தடைக்கான ஆணுறைகள் பகிரங்கமாக விற்கப்படுவது பற்றி மூன்றாம் படிவ பி.டி.3 மாதிரி தேர்வில் கேட்கப்பட்ட கேள்வியும், ஒரு மாணவர் அதற்கு தந்த பதிலும் சமூக வலைத்தளங்களில் பலரின் கவனத்தையும் ஈர்த்துள்ளது. அந்த கேள்வியும், குறிப்பிட்ட ஒரு மாணவர் அக்கேள்விக்கு தந்திருந்த பதிலும் நேற்று முதல் முறையாக சமூக வலைத்தளத்தில் பதிவேற்றம் செய்யப்பட்டது. இன்று வரை ஆயிரக்கணக்கான மலேசியர்கள் அதனை பகிர்ந்துள்ளனர். மிகவும் முக்கியமாக, கேட்கப்பட்ட கேள்விக்கு அந்த மாணவர் உண்மைபூர்வமான சரியான பதிலையே அளித்துள்ளார். எனினும், அந்த தேர்வுத்தாளை திருத்திய ஆசிரியர் பதில் தவறு என்று குறிப்பிட்டுள்ளார். பி.டி.3 மாதிரி தேர்வுக்கான அறிவியல் பாடத்தில் இக்கேள்வி கேட்கப்பட்டது. ஆணுறைகளை பகிரங்கமாக கடைகளில் விற்பது எதிர்விளைவுகளை ஏற்படுத்தும். இதனால் சமூகப் பிரச்சினைகள் எழுவதற்கு காரணமாகும். நீங்கள் ஒப்புக்கொள்கிறீர்களா? விளக்கம் தரவும்" என்பதுதான் கேள்வி. இதற்கு அந்த மாணவர் தந்த பதில் - இல்லை, ஆணுறைகள் கர்ப்பத் தடைக்கு தேவையான குழந்தை கட்டுப்பாட்டுக்கான ஒரு நடவடிக்கை" என்பதாகும். இருப்பினும், பதில் தவறு என்று ஆசிரியர் குறிப்பிட்டுள்ளார். சமூக வலைத்தள பயனாளர்களில் சிலர் அறிவியல் பாடத்தில் அந்த கேள்வி கேட்கப்பட்டதற்கான காரணத்தை வினவினர். - அறிவியல் பாடத்திட்டத்தில் இந்த மாதிரியான முட்டாள்தனமான கேள்வி ஏன்? இதை நன்னெறி பாடத்தில் கேட்டிருக்க வேண்டும் என்று ஒருவர் குறிப்பிட்டிருந்தார்.


2017ஆம் ஆண்டு பட்ஜெட் தாக்கல்!

2017ஆம் ஆண்டுக்கான பட்ஜெட்டை நேற்று நாடாளுமன்றத்தில் பிரதமர் டத்தோஸ்ரீ நஜீப் தாக்கல் செய்த போது, ஒரு கட்டத்தில் பெரும் சலசலப்பு ஏற்பட்டது. 2017 பட்ஜெட் தாக்கல் ஒரு கபட நாடகம், கண் துடைப்பு என்று மகாதீரின் பெயரை குறிப்பிடாமல் ஒருவர் அவ்வாறு கூறியிருக்கிறார் என்று நஜீப் தெரிவித்தார். அதற்கு ஆதரவாக எதிர்க்கட்சித் தலைவர்களும் அவ்வாறு கூறியுள்ளனர். உண்மையிலேயே இந்த பட்ஜெட் ஒரு கண் துடைப்பா என்று நஜீப் அவையில் இருந்தவர்களை நோக்கி கேட்ட போது, அவையிலிருந்து ஒரே கூச்சலும் குழப்பமும் நிலவின. எதிர்க்கட்சி நாடாளுமன்ற உறுப்பினர்கள் பலர் தங்கள் அதிருப்தியை தெரிவிக்கும் நோக்கில் கூச்சலும் குழப்பமும் செய்யத் தொடங்கினர். சபாநாயகர் டான்ஸ்ரீ பண்டிகார் மூலியா பலமுறை எச்சரிக்கை விடுத்தும் அதனை யாரும் பொருட்படுத்தவில்லை. எதிர்க்கட்சியினர் தங்களின் ஏமாற்றத்தை தெரிவிக்கும் வகையில் அவையை விட்டு வெளியேறினர். பட்ஜெட் தாக்கல் செய்துகொண்டிருந்த போது, பிரதமர் டத்தோஸ்ரீ நஜீப் துன் ரசாக் எதிர்க்கட்சி உறுப்பினர்களைச் சுட்டிக் காட்டி பேசியதையடுத்து, எதிர்க்கட்சி உறுப்பினர்கள் அமளியில் ஈடுபட்டனர். இதனையடுத்து சபா நாயகரான டான்ஸ்ரீ பண்டிகார் அமீன் மூலியா அமைதி படுத்தினார். இதனையடுத்து, பட்ஜெட் தாக்கல் நிறைவடைந்த பிறகு, நாடாளுமன்ற கதவருகே நின்றுகொண்டு, யார் அந்த முதல் நிலை அதிகாரி என்ற எழுத்துக்கள் பொறிக்கப்பட்ட போஸ்டரை ஏந்தியவாறு எதிர்க்கட்சி நாடாளுமன்ற உறுப்பினர்கள் ஆர்ப்பாட்டம் செய்ததையடுத்து, சிறிது நேரம் அவையில் அமளி துமளி ஏற்பட்டது.


கடத்தல் அழகி வாக்குமூலம்!

செம்மரக் கடத்தல் புகாரில் கைதான மாடலிங் அழகியும் விமானப் பணிப்பெண்ணுமான சங்கீதா கொடுத்த தகவலின் பேரில், தமிழ்நாடு உள்பட மூன்று மாநில முக்கியப் புள்ளிகளை ஆந்திர போலீஸார் குறிவைத்துள்ளனர். கொல்கத்தாவைச் சேர்ந்த சங்கீதா சாட்டர்ஜி, திருமணமானவர். செம்மரக் கடத் தல் விவகாரத்தையும் ஏதோ தரமான வணிகம் என்று கருதி, அதில் சங்கீதா தீவிரமாக ஈடுபட்டுவந்தார். தமிழ்நாட்டின் வட மாவட்ட கூலித் தொழிலாளிகள் எல்லாம் ஆந்திர போலீஸாரால் சுடப்பட்டு செத்துக்கொண்டிருக்க, சங்கீதா மட்டும் போலீஸில் சிக் காமல் தப்பித்துக்கொண்டேயிருந்தார். சங்கீதாவை போலீஸ் தேடிச்செல்லும்போதெல்லாம் அவருக்கு தகவல் முன்னரே போய்ச் சேர்ந்திருக்கும். சங்கீதாவும் தப்பிவிடுவார். பல ஆண்டுகளாய் இப்படி போலீஸுக்கு தண்ணி காட்டிக்கொண்டிருந்த சங்கீதா, கடந்த மார்ச் 28-ம் தேதி, ஆந்திராவின் சித்தூர் போலீஸாரிடம் கொல் கத்தாவில் பிடிபட்டார். 'செம்மரக் கட்டைகளைக் கடத்தி விற்பதில் அதிக ஞானம் கொண்டிருந்த சென்னையைச் சேர்ந்த லட்சுமணனைத் தன்னுடைய கடத்தல் தொழிலுக்காகவே இரண்டாவதாக திருமணம் செய்துகொண்டவர் சங்கீதா' என்கின்றனர், ஆந்திர போலீஸார். சித்தூர் சிறைவாசியாக தற்போது அடைபட்டிருக்கும் சங்கீதா, போலீஸ் விசாரணையின்போது, 'எனக்கு ஒன்றுமே தெரியாது' என்று மட்டுமே சொல்லிக் கொண்டிருந்தார். போலீஸாரின் அடுத்தகட்ட விசாரணை சற்று இறுகவே, செம்மரமாகவே பேச ஆரம்பித்திருக்கிறார் சங்கீதா. "தமிழ்நாடு, கர்நாடகா, கொல்கத்தாவில் எனக்கு ஆட்களைத் தெரியும். அவர்களிடம் ஆர்டர் பெற்று, சொன்ன இடத்துக்கு கட்டைகளை அனுப்பி வைப்போம். எனக்கு அந்த ஆட்களையும் தெரியும், அவர்களின் இடத்தையும் தெரியும்' என்ற சங்கீதாவின் வாக்குமூலத்தால், ஃபிளைட் ஏறியி ருக்கிறது ஆந்திர போலீஸ்.


சர்வதேச செம்மர கடத்தல் கும்பலுடன் தொடர்புள்ள மாடல் அழகி சங்கீதா கைது!

சர்வதேச செம்மர கடத்தல் கும்பலுடன் தொடர்பு வைத்திருந்ததாக கைது செய்யப்பட்டுள்ள மாடல் அழகியும் விமானப் பணி பெண்ணுமான சங்கீதாவை காவலில் எடுத்து விசாரிக்க சித்தூர் போலீசார் முடிவு செய்துள்ளனர். கைது செய்யப்பட்ட சங்கீதா பிரபல கடத்தல் மன்னன் லக்ஷ்மனனின் 2-வது மனைவி ஆவார். இவர் மீது பல்வேறு கடத்தல் வழக்குகள் நிலுவையில் உள்ளன. கடந்த ஓராண்டாக தேடி வந்த சங்கீதாவை கொல்கத்தாவில் வைத்து சித்தூர் போலீசார் கைது செய்தனர். நீதிமன்ற உத்தரவின்பேரில் சங்கீதாவை, போலீ சார் சித்தூர் சிறையில் அடைத்துள்ளனர். சங்கீதாவை தங்கள் காவலில் எடுத்து விசாரிக்க போலீசார் திட்மிட்டுள்ளனர். விசாரணையின்போது சர்வதேச அளவில் செம்மர கடத்தலில் ஈடுபட்டு வருவோரின் விவரங்கள் வெளிவரலாம் என எதிர்ப்பார்க்கப்படுடுகிறது. இவருடைய கணவன் லக்ஷ்மன், செம்மர கடத்தல் வழக்கில் 2015ல் கைது செய்யப்பட்டது குறிப்பிடத்தக்கது.


தேனிலவுக்காக இலங்கை சென்ற மணப்பெண் பலி

லண்டன்,

இங்கிலாந்தில் வாழும் இந்திய தம்பதிகள் தேனிலவுக்காக இலங்கை சென்ற இடத்தில் மணப்பெண் உயிரிழந்ததால், அவரின் கணவர் திரும்பிச் செல்ல தடை விதிக்கப்பட்டது.

இங்கிலாந்தில் உள்ள வடமேற்கு லண்டனில் வசித்து வருபவர் கிலான் சந்தாரியா (வயது 33). இந்திய வம்சாவளியைச் சேர்ந்த இவர் கடந்த மாதம் 19ஆம் தேதி உஷெய்லா பட்டேல் (31) என்பவரை திருமணம் செய்தார். 4 நாட்கள் கழித்து இவர்கள் தேனிலவுக்காக இலங்கை புறப்பட்டுச் சென்றனர். அங்குள்ள காலே என்ற இடத்தில் ஒரு கடற்கரை விடுதியில் தங்கினார்கள். அப்போது அவர்கள் சாப்பிட்ட உணவு விஷமானதாகத் தெரிகிறது.

இதனால் இருவருக்கும் காய்ச்சல் மற்றும் ரத்தவாந்தி ஏற்பட்டது. உடனே அவர்கள் அங்குள்ள ஒரு மருத்துவமனையில் அனுமதிக்கப்பட்டனர். அங்கு உஷெய்லா பட்டேல் சிகிச்சை பலனின்றி இறந்தார். பிரேத பரிசோதனை அறிக்கையில், அதிகமாக வாந்தி எடுத்ததால் நீர்சத்து குறைந்து மரணம் ஏற்பட்ட தாக கூறப்பட்டுள்ளது. போலீசார் இதுதொடர்பாக விசாரணை நடத்தி வருகிறார்கள். இந்த விசாரணை முடியும் வரை கிலான் சந்தாரியா லண்டன் திரும்ப தடை விதித்துள்ளனர்.


நஜீப்பிடமிருந்து  வழக்கறிஞர் ஷாபி வெ.95 லட்சம் பெற்றுக்கொண்டார்.

பெட்டாலிங் ஜெயா,

முன்னாள் பிரதமர் டத்தோ ஸ்ரீ நஜீப் துன் ரசாக்கிடமிருந்து வழக்கறிஞர் டான் ஸ்ரீ முகமட் ஷாபி அப்துல்லா கடந்த 2013, 2014-ஆம் ஆண்டிற்கிடையே வெ.95 லட்சத்தை தொகையாகப் பெற்றுக் கொண்டதாகக் கூறும் உறுதிச்சான்றிதழை  சட்டத்துறை தலைவர் (ஏ.ஜி.) அலுவலகம்  வெளியிட்டுள்ளது.ஏ.ஜி. அலுவலக அதிகாரி ஒருவர் கையெழுத்திட்டுள்ள அந்த உறுதிச்சான்றிதழை கடந்த செப்டம்பர் 6, வியாழக்கிழமை தம் வழக்கறிஞர்கள் பெற்றதாக பி.கே.ஆர். தலைவராக தேர்வு செய்யப்பட்டுள்ள டத்தோ ஸ்ரீ அன்வார் இப்ராஹிம் நேற்று ஓர் அறிக்கையில் தெரிவித்துள்ளார்.

Read More: Malasyia Nanban Tamil Daily on 8.9.2018


பழனிசாமி அணியை விளாசும் ஓ.பன்னீர்செல்வம்!

அ.தி.மு.க அம்மா அணியைப் போன்று நாங்கள் நாடகமாட விரும்பவில்லை' என்று ஓ.பன்னீர்செல்வம் தெரிவித்துள்ளார். ஜெயலலிதா மறைவுக்குப் பிறகு இரண்டாகப் பிளவுப்பட்ட அ.தி.மு.க., மீண்டும் இணைவதற்கு முட்டுக்கட்டை போட்டுள்ளார் ஓ.பன்னீர்செல்வம். நேற்று, திருவேற்காட்டில் நடைபெற்ற அ.தி.மு.க புரட்சித் தலைவி அம்மா அணியின் செயல் வீரர்கள் கூட்டத்தில் பேசிய ஓ.பி.எஸ், ‘இரு அணிகள் இணைப்புக்கான பேச்சுவார்த்தைக் குழு இன்றோடு கலைக்கப்படுகிறது. அணிகள் இணைப்பு தேவையில்லை என மக்கள் விரும்புகின்றனர்’ என்றார். இந்நிலையில், இன்று சென்னையில் ஒ.பி.எஸ் இல்லத்தில் செய்தியாளர்கள் சந்திப்பு நடைபெற்றது. அ.தி.மு.க இணைப்புகுறித்து செய்தியாளர்கள் அவரிடம் கேள்வியெழுப்பினர். அதற்குப் பதிலளித்த ஓ.பி.எஸ், ‘அ.தி.மு.க அம்மா அணியைப் போன்று நாங்கள் நாடகமாட விரும்பவில்லை. அணிகள் இணைப்புப் பேச்சுவார்த்தையில் நிறைய குழப்பங்கள் நிலவுகின்றன. தொண்டர்கள் முழுவதும் எங்கள் பக்கம் உள்ளனர். தற்போது ஆக்கபூர்வமான யோசனை எதுவும் வரவில்லை. எனவே, சட்டமன்ற உறுப்பினர் கூட்டத்துக்குப் பிறகு ஆக்கபூர்வமான நடவடிக்கை எடுக்கப்படும்’ என்றார். மேலும், அ.தி.மு.க கட்சி நிர்வாகம் மற்றும் சின்னம்குறித்து கேள்வியெழுப்பப்பட்டது. அதற்குப் பதிலளித்த ஓ.பி.எஸ், ‘ஜெயலலிதா மறைவுக்குப் பிறகு அ.தி.மு.க பொதுச்செயலாளர் பதவிக்கு தகுதியானவர், மதுசூதனன்தான். முறைப்படியான கழக சட்டவிதிப்படி ஜெயலலிதாவுக்கு அடுத்த இடத்தில் இருக்கிறவர் அவர்தான். இரட்டை இலை தொடர்பான வழக்கு, தேர்தல் ஆணையத்தில் நடைபெற்று வருகிறது. விரைவில் நல்ல தீர்ப்பு கிடைக்கும்’ என்றார்.


உலகில் இப்படியும் ஒரு நாடு இருக்கிறதா?

உலகில் உள்ள ஒவ்வொரு நாட்டின் குடிமக்கள் பெரிதும் விரும்புவது தங்களின் அடிப்படை உரிமைகள் காக்கப்பட வேண்டும் மற்றும் தங்களது நாட்டை ஆள சிறந்த ஆட்சியாளன் வேண்டும் என்பது தான். ஆனால், இன்றைய நவீன காலத்தில் கூட சில நாடுகளின் குடிமக்களுக்கு அடிப்படை உரிமைகள் கூட கிடைக்காமல் போராடி வருகின்றனர். இதுபோன்ற நாடுகளை பற்றி சிந்திக்க தொடங்கினால் நமது எண்ணத்தில் உதிக்கும் முதல் நாடு வட கொரியா தான். கொரியா என்ற நாடு தென் கொரியா மற்றும் வட கொரியா என பிரிந்த நாள் முதல் இரு நாடுகளும் எலியும் பூனையுமாக மல்யுத்தம் நடத்தி வருகின்றன.ஆனால், வட கொரியா நாட்டு குடிமக்களின் அன்றாட வாழ்க்கையை பார்த்தால் நமது நாட்டில் நாம் வாழும் இந்த வாழ்க்கை ஆயிரம் மடங்கு சிறந்தது என்றால் அது மிகையாகாது. அப்படி என்ன தான் வட கொரியாவில் நடக்கிறது? இதோ விரிவாக பார்ப்போம் !


தூத்துக்குடி மாவட்ட ஆட்சியர் அலுவலகம் முற்றுகை போலீசார் துப்பாக்கிச் சூடு - பதற்றம்..

தூத்துக்குடி,

தூத்துக்குடியில் ஸ்டெர்லைட் ஆலைக்கு எதிராக மக்கள் முன்னெடுத்த போராட்டம் இன்று 100-ஆவது நாளை எட்டியது. போராட்டத்தின் மீது மத்திய , மாநில அரசுகளின் கவனத்தை ஈர்க்க இன்று முழு அடைப்பு போராட்டமும் நடத்தப்பட்டது. அப்போது தூத்துக்குடி ஆட்சியரகத்தை முற்றுகையிட பேர ணியாக மக்கள் செல்ல முயற்சித்தனர். அவர்களை போலீஸார் மடத்துக்குளம் அருகே தடுத்துநிறுத்தினர்.

அப்படியும் போலீஸாரை மீறி பல்லாயிரக்கணக்கானோர் பேரணி சென்றனர். இதனால் போலீஸார் அவர்கள் மீது தடியடி நடத்தினர். இதனால் ஆத்திர மடைந்த பொதுமக்கள் போலீஸார் மீது கல்வீசி தாக்குதல் நடத்தினர்.இதையடுத்து போலீஸார் ஓட்டம் பிடித்தனர். பின்னர் தூத்துக்குடி ஆட்சியர் அலு வலகத்தை பொதுமக்கள் முற்றுகையிட்டனர். அப்போது போலீஸார், பொதுமக்கள் மீது தடியடி நடத்தினர். கண்ணீர் புகை குண்டும் வீசினர்.

ஸ்டெர்லைட் ஆலையை மூடக்கோரி நடந்த போராட்டத்தில் பொதுமக்களுக்கும் போலீசாருக்கும் கைகலப்பு ஏற்பட்ட நிலையில் அங்கு பதற்றம் நிலவு கிறது. ஆர்ப்பாட்டக்காரர்களைக் கட்டுப்படுத்த போலீசார் தடியடி நடத்தி வருகின்றனர்.போராட்டக்காரர்கள் காவல் வாகனத்தை கவிழ்த்தும், கல்லெ றிந்தும் நொறுக்கினர். இதனால் அப்பகுதியில் பெரும் பதற்றம் நிலவுகிறது. ஆர்ப்பாட்டக்காரர்களை கட்டுப்படுத்த போலீசார் தடியடி நடத்தி கட்டுப்படுத்த முயன்று வருகின்றனர்.

தூத்துக்குடி மாவட்ட ஆட்சியர் அலுவலகம் முற்றுகையிட்ட ஆயிரக்கணக்கானோர், மாவட்ட ஆட்சியர் அலுவலக வளாகத்தினுள் நுழைந்தனர். போரட்ட க்காரர்கள் ஆட்சியர் அலுவலக வாயில் கண்ணாடிகளை அடித்து நொறுக்கியதால் பதற்றம் ஏற்பட்டது.  குறைவான போலீசாரே இருப்பதால் போராட்ட க்காரர்களை கட்டுப்படுத்துவதில் சிக்கல் ஏற்பட்டது. இதனால்போ ராட்டக்காரர்களை கட்டுப்படுத்த முடியாமல் போலீசார் திணறி வருகின்றனர்.இதனால் மதுரை, விருதுநகர் மாவட்டங்களில் இருந்து 2,000 போலீசார் தூத்துக்குடிக்கு விரைந்துள்ளனர்.


திருநாவுக்கரசர்-திருமாவுடன் ரஜினிகாந்த் சந்திப்பு!!

நடிகர் ரஜினிகாந்த் சென்னை அண்ணா நகரிலுள்ள முன்னாள் காங்கிரஸ் தலைவர் திருநாவுக்கரசரின் வீட்டிற்கு சென்று சந்தித்துள்ளார். இந்த சந்திப்பில் ரஜினிகாந்த் தனது மகள் சவுந்தர்யாவின் திருமண விழாவிற்கு நேரில் அழைப்பு விடுக்கவே நேரில் சென்று திருநாவுக்கரசரை சந்தித்துள்ளார் என்ற தக வல்கள் வெளியாகியுள்ளது.

ஏற்கனவே திருநாவுக்கரசர் ரஜினகாந்த் அமெரிக்காவில் சந்தித்து கொண்டதாக சர்ச்சைகள் எழுந்த நிலையில் தற்போது இந்த சந்திப்பு  நடந்துள்ளது. அதேபோல் இந்த சந்திப்பில் திருமாவளவனும் பங்குபெற்றுள்ளார்.


பிரதமர் பதவி விவகாரம்:  அனவாருக்கு எதிர்ப்பு உள்ளது. ஒப்புக்கொண்டார் மகாதீர்.

பெட்டாலிங் ஜெயா,

வாக்குறுதி அளித்தபடி  டத்தோ ஸ்ரீ  அன்வார் இப்ராஹிமிடம்  பிரதமர் பதவியை தாம் ஒப்படைக்க விருப்பதை துன் டாக்டர் மகாதீர்  முகமட் நேற்று உறுதி யாகக் கூறினார். ஆனால் அதிகார மாற்றத்திற்கான காலக்கெடு நிர்ணயிக்கப்படவில்லை என்பதை அவர் சுட்டிக்காட்டினார். பக்காத்தான் ஹராப்பான் அமைக்கப்பட்ட போது, அதன் தலைவராக தாம் பொறுப்பேற்க வேண்டும் என ஒப்புக் கொள்ளப்பட்டதாக அவர் குறிப்பிட்டார்.

Read More: Malaysia Nanban Tamil Daily on 31.5.2019


கனிமொழியை தோற்கடியுங்கள்.. தூத்துக்குடியில் அமித்ஷா ஆவேச பிரச்சாரம்

தூத்துக்குடி

திமுக வேட்பாளர் கனிமொழி ஊழல்வாதி. அவரை தோற்கடித்து தமிழிசையை வெற்றி பெறச் செய்யுங்கள் என பாஜக தேசிய தலைவர் அமித்ஷா தெரிவித்தார். தூத்துக்குடி லோக்சபா தொகுதியில் பாஜக சார்பில் தமிழிசை சவுந்திரராஜன் போட்டியிடுகிறார். அவரை எதிர்த்து திமுக சார்பில் கனிமொழி போட்டியிடுகிறார்.

தமிழகத்தில் 5 தொகுதிகளில் பாஜக போட்டியிடுகிறது. அதில் தூத்துக்குடியில் போட்டியிடும் தமிழிசையை ஆதரித்து சங்கரப்பேரியில் பாஜக தேசிய தலைவர் அமித்ஷா பேசினார். அப்போது அவர் பேசுகையில் பாரத ரத்னா எம்ஜிஆரை நினைத்து எனது உரையை தொடங்குகிறேன்.

புல்வாமா தாக்குதலில் வீரமரணமடைந்த 40 சிஆர்பிஎஃப் வீரர்களுக்கு வீரவணக்கம். பாகிஸ்தானின் போர் விமானத்தை சுட்டு வீழ்த்திய அபிநந்தனை நினைத்து இந்த கூட்டத்தில் உரையாற்றுகிறேன். அபிநந்தன் தமிழகத்தை சேர்ந்தவர் என்பதில் பெருமிதம் கொள்கிறேன்.

அடுத்த 5 ஆண்டுகளுக்கு மீண்டும் மோடி ஆட்சி அமைந்து அது ஏழைகளுக்கான ஆட்சியாகவே இருக்கும். பாஜக கூட்டணி தமிழகத்தில் 30 இடங்களுக்கு மேல் வெற்றி பெறும் என கருத்துக் கணிப்பு சொல்கிறது.

அவ்வாறு வெற்றி பெற்று எதிர்கட்சிகளை காணாமல் போக செய்ய வேண்டும். காஷ்மீர் முதல் குமரி வரை பிரதமராக மோடியைத்தான் மக்கள் விரும்புகின்றனர். நாடாளுமன்றத் தேர்தலில் பாஜக வெற்றி பெற்று மோடி பிரதமரானால் தமிழகத்தின் வளர்ச்சிக்காக பாஜக அரசு அதிக அளவு நிதி ஒதுக்கீடு செய்யும் என உறுதியளிக்கிறேன்.

தென் மாநிலங்களை பாஜக கவனிக்காமல் இருந்தது இல்லை. கனிமொழி, கார்த்தி சிதம்பரம், ஆ ராசா ஆகியோர் ஊழல்வாதிகள். இவர்கள் 3 பேர் மீது ஊழல் வழக்குகள் உள்ளன. இவர்களை போல் பாஜகவினர் ஊழல்வாதிகள் அல்ல.

பயங்கரவாதிகளை அழிக்க நாம் நடவடிக்கை எடுத்து வருகிறோம். ஆனால் காங்கிரஸோ பேச்சுவார்த்தை நடத்த வேண்டும் என்கிறது. நம் நாட்டின் மீது வெடிகுண்டு வீசுபவர்களை பழிவாங்க வேண்டுமா இல்லையா? காஷ்மீர் பிரச்சினையில் எந்தவித சமரசமும் இல்லை. தமிழகத்தைச் சேர்ந்த பொன் ராதாகிருஷ்ணன், நிர்மலா சீதாராமன் ஆகிய இருவரை அமைச்சர்களாக்கியது பாஜக. தமிழிசை சவுந்தரராஜனுக்கு உங்கள் அனைவரின் ஆதரவும் தேவை என்றார் அமித்ஷா.


புற்றுநோயால் உயிர்போகும் நிலையில் இருந்த காதலனை மணந்த காதலி

லண்டன்: புற்றுநோயால் பாதிக்கப்பட்ட காதலனை மருத்துவமனையிலேயே காதலி திருமணம் செய்துகொண்ட நெகிழ்ச்சியான சம்பவம் அரங் கேறியுள்ளது. இங்கிலாந்தில் தான் இந்த சம்பவம் நடைபெற்றுள்ளது. இங்கிலாந்தைச் சேர்ந்த ரே கெர்ஷா என்பவருக்கும் ட்ரேசிக்கும் அடுத்த ஆண்டு திருமணம் நிச்சயிக்கப்பட்டிருந்தது. இந்நிலையில் திடீரென ரே கெர்ஷாவுக்கு உடல் நலக்குறைவு ஏற்பட்டது. மருத்துவமனையில் அனுமதிக்கப்பட்ட கெர்ஷாவை பரிசோதித்த மருத்து வர்கள் அவர் புற்றுநோயால் பாதிக்கப்பட்டிருப்பதாக கூறினர். மேலும் புற்றுநோய் முற்றிய நிலையில் இருந்ததால், கெர்ஷா இன்னும் சில நாட்கள் மட் டுமே உயிர் வாழ்வார் எனவும் மருத்துவர்கள் கூறினர். இதனால் ரே கெர்ஷா மற்றும் ட்ரேசி குடும்பத்தினர் கடும் சோகத்தில் மூழ்கினர். திருமணம் நிச்சயிக்கப்பட்டவுனேயே ரே கெர்ஷாயும், ட்ரேசியும் ஒரு வரை ஒருவர் ஆழமாக காதலிக்கத் தொடங்கினர். காதலர்களாக பல இடங்களில் சுற்றித்திரிந்த இந்த ஜோடிகளுக்கு புற்றுநோய் குறித்த தகவல் பேரதிர்ச் சியாக இருந்தது. இருப்பினும் மணமகள் ட்ரேசி மனத் தளராமல் ஒரு ஆச்சரியத்தக்க முடிவை எடுத்தார். அது, ஏற்கனவே நிச்சயிக்கப்பட்டது போல கெர் ஷாவை திருமணம் செய்து கொள்வது. இந்த முடிவு ட்ரேசியின் பெற்றோர்களுக்கு அதிர்ச்சி அளித்தாலும் அதை வரவேற்றனர். இதனிடையே கெர்ஷாவினால் மருத்துவமனையிலிருந்து வெளியே வர முடியாது என்பதால், மருத்துவமனையிலேயே இருவருக்கும் திருமணம் நடத் தப்பட்டது. இதற்கான ஏற்பாடுகள் வெறும் 24 மணி நேரத்தில் செய்யப்பட்டன. கெர்ஷாவின் நிலை குறித்து அறிந்த பல சமூக ஆர்வலர்கள், இந்த திரு மணத்திற்கான ஏற்பாடுகளையும், பரிசுப் பொருட்களையும் அன்பளிப்பாக அளித்தனர். இன்னும் சில நாட்கள் மட்டுமே உயிர் வாழப்போவது தெரிந் தாலும், இந்த திருமணம் கெர்ஷாவுக்கு மன நிம்மதியை அளிக்கும் என மணமகள் ட்ரேசி தெரிவித்துள்ளார். பல ஆண்டுகள் காதலித்தவர்களை கழட்டி விட்டு செல்லும் காதலர்களுக்கு மத்தியில் புற்றுநோய் இருப்பது தெரிந்தும் கெர்ஷாவை கரம் பிடித்த ட்ரேசியின் காதல் மெய்சிலிர்க்க வைக்கிறது என்பதில் மாற்றுக்கருத்து இல்லை.


கடப்பாரையை போட்டு நெம்பினால் கூட ஆட்சியை அசைக்க முடியாது

கோவை:
 கடப்பாரையை போட்டு நெம்பினால் கூட அதிமுக ஆட்சியை அசைக்க முடியாது என முதல்வர் எடப்பாடி பழனிச்சாமி திமுக செயல்தலைவர் ஸ்டாலினுக்கு பதில் தெரிவித்துள்ளார். ஜெயலலிதாவின் 70வது பிறந்த நாளை முன்னிட்டு கோவை தொண்டாமுத்தூரில் 70 ஜோடிகளுக்கு அதிமுக சார்பில் திருமணம் செய்து வைக்கப்பட்டது. இதைத்தொடர்ந்து முதல்வர் எடப்பாடி பழனிச்சாமி விழாவில் பேசினார். அப்போது சொடக்கு போட்டால் அதிமுக ஆட்சியை கவிழும் என்று ஈரோடு மாநாட்டில் ஸ்டாலின் பேசியதற்கு அவர் பதிலடி கொடுத்தார்.

கடப்பாரையை போட்டு நெம்பினால் கூட அதிமுக ஆட்சியை ஒன்றும் செய்ய முடியாது என அவர் கூறினார். மேலும் அதிமுக ஆட்சியை கவிழ்க்கலாம் என்ற திமுகவின் கனவு நிறைவேறாது என்றார்.ஸ்டாலினின் பகல் கனவு பலிக்காது என்றும் முதல்வர் எடப்பாடி பழனிச்சாமி கூறினார். அதிமுக மத சார்பற்ற அரசு என்பதற்கு இந்த திருமண நிகழ்ச்சியே சான்று என்றும் முதல்வர் எடப்பாடி பழனிச்சாமி கூறினார்.

14 ஆண்டுகள் மத்தியில் கூட்டணியில் இருந்த திமுக காவிரி மேலண்மை வாரியத்துக்காக ஒரு துரும்பை கூட கிள்ளிப்போடவில்லை என்றும் முதல்வர் எடப்பாடி பழனிச்சாமி கூறினார்.காவிரி மேலாண்மை வாரியத்தை அமைக்க அரசு அனைத்து முயற்சிகளையும் மேற்கொள்ளும் என்றும் அவர் கூறினார். திமுகவுக்கு அதிகாரம் ஒன்றே குறிக்கோள் முதல்வர் எடப்பாடி பழனிச்சாமி குற்றம்சாட்டினார்.


பேரா மாநில மஇகா கவலைக்கிடம்!

மலேசியாவில் 70 ஆண்டுகால பாரம்பரியத்தினைக் கொண்டிருக்கும் ஒரே இந்தியர் கட்சியான மஇகா பேரா மாநிலத்தில் கவலைக்கிடமான நிலையில் இருப்பதாக பெருவாரி யான இந்திய வாக்காளர்கள் மலேசிய நண்பனைத் தொடர்பு கொண்டு தெரிவித்துள்ளனர். பேரா மாநில இந்தியர்களின் தேவைகள் முழுமையாக முட மாக்கப்பட்டுள்ளதாகவே பெரும்பாலோர் தெரிவித்துள் ளனர். நண்பன் குழு பெறப்பட்ட தகவல்களின் அடிப்படையில் பேரா மாநில மஇகாவின் தலை மைத்துவம் மிகவும் பலவீனமான நிலையில் இருப்பதைக் கடந்த இரண்டு பொதுத் தேர்தல் முடிவுகள் மிகத் தெளிவாக உணர்த்தியுள்ளதை உணராமல் இன்று வரையிலும் எவ்விதமான உருமாற்றமும் இல்லாமல் செயல்பட்டு வருவதால் பேரா மாநில இந்தியர்களின் நலன்கள் புறக்கணிக்கப்பட்டிருப்பதை யாராவது மறுக்க முடியுமா? பேரா மாநில மஇகாவின் தலைமைத்துவத்தின் பலவீனத்தால் நாட்டின் 13ஆவது பொதுத் தேர்தலின்போது இந்திய வாக்காளர்களை அதிகமாகக் கொண்டிருந்த பேராங் தொகுதியையும், சுங்கை சட்ட மன்றத் தொகுதியையும் மஇகா விட்டுக் கொடுத்ததோடு மட்டுமல்லாமல் நிகரான மாற்று சட்டமன்றத் தொகுதிகளையும் கேட்டுப் பெறுவதற்கு வக்கில்லாமல் போட்டியிட்ட மூன்று சட்டமன்றத் தொகுதி களான; * ஜெலாப்பாங் சட்டமன்றத் தொகுதி * புந்தோங் சட்டமன்றத் தொகுதி * ஊத்தான் மெலிந்தான் சட்டமன்றத் தொகுதி ஆகிய மூன்று தொகுதிகளிலும் நிறுத்தப்பட்ட மஇகாவின் சார்பிலான வேட்பாளர்கள் தோல்வியைத் தழுவியதற்கு பேரா மாநில மஇகாவின் பலவீனமே என்பதை அறிந்திருந்தும் இன்றுவரை எவ்விதமான மாற்றங்களையும் ஏற்படுத்தாமல் மௌனமாக இருந்து வருவது தேசிய முன்னணிக்கு மிகப் பெரிய சவாலினை ஏற்படுத்திவிடும் என நண்பன் குழு எச்சரிக்கின்றது. சாகும்வரை பதவிகளா? 70 ஆண்டுகள் பாரம்பரியக் கட்சியாகப் பிரகடனப்படுத்தப்பட்டிருக்கும் நிலையில் பேரா மாநில நிலையில் இன்னமும் 70 வயதைக் கடந்தவர்களின் பதவி ஆதிக்கம் மிகப்பெரிய பின்னடைவினையே ஏற்படுத்தி வருவதை உணர்ந்திருந்தும் எதுவுமே செய்ய முடியாமல் இருந்து வரும் பேரா மாநில மஇகாவின் தொடர்புக் குழுத் தலைவர் டத்தோ இளங்கோவின் நடவடிக்கை மஇகாவினை மேலும் பலவீனப்படுத்தியுள்ள தோடு அவசரப் பிரிவில் சிகிச்சைப் பெற வேண்டிய அவசியம் இருப்பதாகவே நண்பனைத் தொடர்பு கொண்ட பெரும்பாலோர் தெரிவித்துள்ளனர். பேரா மாநிலத்தில் இரண்டு சட்டமன்றங்களைக் கொண்டிருந்த மஇகா தொகுதித் தலைவராக 42 ஆண்டுகளாகத் தலைமைப் பொறுப்பினை ஏற்றிருப்பது உலகில் வேறு எங்குமே நடக்காத நிகழ்வாக நண்பன் குழு கருதுகின்றது. * கிராமத் தலைவர்களின் நியமனங்களில் சுயநலப் போக்கு * மாவட்ட மன்ற உறுப்பினர்களின் நியமனத்தில் சுயநலப் போக்கு * இனம் சார்ந்த நிலையிலான அனுகூலங்கள். * மக்களின் நலன்களை துளியளவும் கருத்தில் கொள்ளாத நிலை என மஇகாவின் மீதான எதிர்ப்புணர்வினை ஏற்படுத்தியுள்ளதை டத்தோ இளங்கோவினால் எதையுமே செய்ய முடியவில்லை என்பது வேதனையான விவகாரமாகும்.


மனைவி பிரசவத்திற்குப் பின் கணவனுக்கு ஒரு மாதம் விடுமுறை!

அரசாங்கம், தனியார் நிறுவனங்களில் வேலை செய்யும் தன் மனைவி பிரசவமாகும்போது அவரின் கணவர் அல்லது தந்தைக்கு முழு சம்பளத்துடன் ஒரு மாத விடுமுறை வழங்கப்பட வேண்டும் என்று எம்.டி.யு.சி. எனப்படும் மலேசிய தொழிற்சங்க காங்கிரஸ் நேற்று வலியுறுத்தியது. தற்போது அவர் களுக்கு வழங்கப்பட்டு வரும் விடுமுறைகள் போதுமான அளவுக்கு இல்லை. தற்போது தன் மனைவி பிரசவமாகும்போது அரசாங்க ஊழியராக இருக்கும் அவரின் கணவர் அல்லது தந்தைக்கு 7 நாட்கள் மட்டுமே விடுமுறை வழங்கப்படுகிறது. அதேவேளையில், தனியார் நிறுவன ஊழியர்களுக்கு அவர்களின் முதலாளிமார்களின் விருப்பத்திற்கு ஏற்ப விடுமுறைகள் வழங்கப்படுகின்றன. மனைவி பிரவசமாகும்போது அவரின் கண வருக்கு வழங்கப்பட வேண்டிய விடுமுறை குறித்து மறுஆய்வு செய்ய வேண்டிய நேரம் வந்து விட்டது. காரணம் தற்போது தன் மனைவி பிரவசம் ஆகும் போது அரசாங்க ஊழியர்களுக்கு 7 நாட்களும், சில மாநில அரசாங்கங்களில் 2 வாரங்களும், தனியார் துறையினருக்கு 5 நாட்களும், சில நிறுவனங்கள் விடுமுறையே கொடுக்காமலும் உள்ளன. நாட்டில் பல மனைவிகள் பிரவசம் ஆகும்போது தன் கணவர் அருகில் இல்லாத குறையை கருத்தில் கொண்டு இப்பரிந்துரையை எம்.டி.யு.சி. முன்வைத்துள்ளதாக அதன் பொதுச் செயலாளர் ஜே.சோலோமோன் கூறினார். பிரவசத்திற்குப் பிறகு மனைவிகளின் குணங்கள் மாற்றம் அடைவதால் அவர்களையும், அவர்தம் குழந்தையையும் பத்திரமாக பார்த்துக் கொள்வதற்கு கணவர்களுக்கு இந்த நீண்ட விடுமுறை மிகவும் அவசியமாகும். பிரவசத்திற்குப் பின்னர் அதிகமான பெண்கள் மன உளைச்சலுக்கு ஆளாகி தன் சொந்தப் பிள்ளையையே கொலை செய்யும் நிலை தற்போது நாட்டில் பெருகியுள்ளதால், அவர்களைப் பாதுகாக்க கணவர் அவர்களின் அருகில் இருப்பது மிகவும் அவசியமாகும். எனவே, மனைவி பிரவசமாகியதும் அவர்தம் கணவர் அல்லது தந்தைக்கு முழு சம்பளத்துடன் ஒரு மாதம் விடுமுறை வழங்கும் வகையில் அரசாங்கம் உடனடியாக சட்டத்தில் திருத்தம் கொண்டுவர வேண்டும் என்றும் அவர் கேட்டுக் கொண்டார்.


கவிதைப் போட்டி! மாணவி மிஷாலினி சாதனை

பூச்சோங், மே 12- சிலாங்கூர் மாநில அரசு சாரா அமைப்பு ஏற்பாடு செய்த கவிதை கூறும் போட்டியில் ஆக மொத்தம் 70 மாணவர் கள் பங்கேற்றனர். பூச் சோங், கின்றாரா தமிழ்ப்பள்ளி யைச் சேர்ந்த மாணவி மிஷாலினி முதல் நிலையில் வெற்றி பெற்றார். மல்டி மீடியா பல்கலைக்கழகத்தில் முதன் முறையாக நடைபெற்ற கவிதைப் போட்டி. பயிற்றுவித்த ஆசிரியர் திருமதி அமிர்தம். இதுபோன்ற கவிதைப் போட்டிகளில் கின்றாரா தமிழ்ப்பள்ளி மாணவர்கள் சாதனை படைத்தது பெருமைக்குரிய விஷயமாகும் என்ற பள்ளித் தலைமையாசிரியர் ராஜகுமாரன் பெருமிதமாக குறிப்பிட்டார். பள்ளியின் சார்பாக மற்ற மாணவர்களும் சாதனை படைக்க முன்வர வேண்டும் என்று அவர் கேட்டுக் கொண்டார்.


பா.ஜ.க வென்றால் காவேரி கிடைக்கும்! - ஹெச்.ராஜா சர்ச்சைக் கருத்து

''கர்நாடகாவில், பி.ஜே.பி ஆட்சிக்கு வர பிரார்த்தனை செய்யுங்கள், அப்போதுதான் தமிழகத்துக்குத் தண்ணீர் வரும்'' என்று ஹெச்.ராஜா கூறிய கருத்து சர்ச்சையாகியுள்ளது.
மதுரையில் நடந்த வேல்சங்கம பொதுக்கூட்டத்தில்  கலந்துகொண்ட பின் செய்தியாளர்களிடம்  பேசிய ஹெச்.ராசா, ''காவேரி விவகாரத்தில், உச்ச நீதிமன்றத் தீர்ப்பில், காவேரி மேலாண்மை வாரியம் அமைக்க வேண்டும் என்ற வார்த்தையே இல்லை. நதிநீர் பங்கீட்டுக்கு ஒரு ஸ்கீம் அமைக்க வேண்டும் என்றுதான் உள்ளது. அதன்படி, ஒரு திட்டத்தை மத்திய அரசு அமைக்கும். அதற்கான பணிகள் தொடங்கியுள்ளன. இதற்காகத்தான் நான்கு மாநிலத் தலைமைச் செயலாளர் கூட்டத்தைக்  கூட்டி,  உச்ச நீதிமன்றத் தீர்ப்பை மத்திய அரசு படித்துக்காட்டியது. தீர்ப்பின்  அடிப்படையில் ஒரு திட்ட த்தை மத்திய அரசு செயல்படுத்தும்.

இப்போது மட்டும் உச்ச நீதிமன்றத் தீர்ப்பை அமல்படுத்த வேண்டும் என்பவர்கள்,  நீட் தேர்வு விவகாரத்தில் ஏன் தீர்பை ஏற்க மறுத்தனர்? இந்த விவ காரங்களில், கர்நாடகத் தேர்தலை மையப்படுத்தக் கூடாது. தற்போது, கர்நாடகாவில் காங்கிரஸ் ஆட்சி உள்ளது. அவர்கள்தான் தண்ணீர் தர மறுக்கி றார்கள். எனவே, பி.ஜே.பி ஆட்சிக்கு வர மக்கள் பிரார்த்தனை  செய்ய வேண்டும். அப்போதுதான், காவிரி நீர் நமக்குக் கிடைக்கும்'' என்றார். ஹெச். ராஜா வின் இந்தப் பேச்சும், 'நாடார் சமூகத்தினர் இலங்கையிலிருந்து வந்தவர்கள்' என்று கால்டுவெல் கூறியுள்ளதாகக் குறிப்பிட்டுப் பேசியதும், பெரும் சர்ச்சையை ஏற்படுத்திவருகிறது.


டான்ஸ்ரீ நடராஜா வீட்டில் எம்ஏசிசி அதிரடி சோதனை

கோலாலம்பூர்,

ஸ்ரீ மகா மாரியம்மன் தேவஸ்தானத்தின் தலைவர் டான்ஸ்ரீ ஆர். நடராஜா வீட்டில் எம்ஏசிசி அதிகாரிகள் அதிரடி சோதனை நடத்தியுள்ளனர்.டான்ஸ்ரீ நடராஜா மீது ஊழல் தடுப்பு ஆணையத்தில் (எம்ஏசிசி) செய்யப்பட்டுள்ள புகார்களின் அடிப்படையில் அவரது வீட்டில் அதிகாரிகள் இச்சோதனையை நடத்தி யதாக தகவல்கள் கூறுகின்றன. நேற்று மாலையில் டான்ஸ்ரீ நடராஜாவின் வீட்டிற்கு வந்த அதிகாரிகள் அங்கு பல மணி நேரங்கள் சோதனையை நடத்தி யுள்ளனர்.

Read More: Malaysia Nanban Tamil Daily on 5.3.2019


இலங்கை யாழ்ப்பாணம் பல்கலைக்கழகத்துக்கு இந்தியா 5,85,000 டாலர்கள் பெறுமான உதவி

உயர்கல்வி வளர்ச்சியில் இலங்கையுடன் கூட்டுறவுக்காக தமிழர்கள் அதிகம் வசிக்கும் வடக்கு மாகாணமான யாழ்ப்பாணத்தில் உள்ள யாழ்ப்பாணம் பல்கலைக்கழகத்துக்கு 5,85,000 அமெரிக்க டாலர்கள் பெறுமான உதவிகளை இந்தியா வழங்கியுள்ளது.

யாழ்ப்பாணம் பல்கலைக்கழகத்தின் கிளிநொச்சி வளாகத்துக்கு வேளாண்மை மற்றும் பொறியியல் துறை வளர்ச்சிக்காக இந்த உதவிகளை இந்திய அரசு செய்துள்ளதாக இந்திய தூதரகம் அறிக்கை ஒன்றில் தெரிவித்துள்ளது. வேளாண் மற்றும் பொறியியல் துறை வளர்ச்சிக்காக 5,85,000 டாலர்கள் பெறுமான உபகரணங்கள் மற்றும் வாகனங்களை இந்தியா வழங்கியுள்ளது.

இதோடு, கல்விப் பாடத்திட்ட மேம்பாடு, பயிற்சி மற்றும் ஆராய்ச்சி, துறைசார் பரிமாற்றங்கள் ஆகிய ஆதரவுகளையும் இந்தியா வழங்குகிறது என்று அறிக்கையில் கூறப்பட்டுள்ளது.

தமிழர்கள் அதிகம் வசிக்கும் வடக்குப் பகுதியில் 200 படுக்கைகள் கொண்ட மருத்துவமனை ஒன்றையும் 13 லட்சம் அமெரிக்க டாலர்கள் செலவில் இந்தியா கட்டியுள்ளது குறிப்பிடத்தக்கது.


வடகொரியாவிற்கும் அமெரிக்காவிற்கும் இடையே போர் ஏற்பட்டால் தென்கொரிய மக்கள் கொல்லப்படுவார்கள்

நியூயார்க்: வடகொரியாவிற்கும் அமெரிக்காவிற்கும் இடையே போர் ஏற்பட்டால் தென்கொரியாவில் ஏராளமான அப்பாவிகள் கொல்லப்படுவார்கள் என்று சர்வதேச அரசியல் நோக்கர்கள் எச்சரித்துள்ளனர். வடகொரியா- அமெரிக்கா இடையே நிகழ்ந்து வரும் வார்த்தை போரால் இருநாடுகளுக்கு இடையே போர் பதற்றம் அதிகரித்துள்ளது. வடகொரியா கண்டம் விட்டு கண்டம் பாயும் ஏவுகணைகளை தொடர்ந்து சோதனை செய்து வருகிறது. இதற்கு பதிலடியாக  அமெரிக்காவும் ஏவுகணையை மறித்து தாக்கும் ஆயுதங்களை சோதனை செய்துள்ளது.
மேலும் வடகொரியாவின் ஏவுகணைக்கு ஜப்பான் தரப்பில் இருந்தும் பயங்கர எதிர்ப்பு நிலவுகிறது. இந்நிலையில் வடகொரியாவிற்கும் அமெரிக்காவிற்கும் போர் ஏற்பட்டால் அப்பாவி பொதுமக்கள் கொல்லப்படுவார்கள் என்று முன்னாள் ராணுவ அதிகாரி எச்சரித்துள்ளார்.


விவசாய அமைச்சிடமிருந்து எந்த உதவியும் இல்லை.

பினாங்கு,  பத்து கவானில் மேற் கொள்ளப்பட்டுவரும் மேம்பாட்டுத் திட்டங்களை காரணம் காட்டி,  எங்களின் பிழைப்பில்  மண்னை போடாதீர்கள்  என்று இங்குள்ள இந்திய கால்நடை வளர்ப்பாளர் கள் கோரிக்கை விடுத்துள்ளனர். படிப்பறிவு இல்லாத நாங்கள் இத் தொழிலைத்தான் குடும்பத் தொழிலாக கடந்த 60 ஆண்டு களுக்கும் மேலாக செய்து வருகிறோம்.

எங்களின் ஜீவாதாரமே கால்நடை வளர்ப்புத் தொழில்தான். இதில் கிடைக்கக்கூடிய வருமானத்தில்தான் எங்கள் குடும்பங்களே வாழ்ந்து கொண்டு இருக்கி ன்றன. மேம்பாட்டுத்திட்டங்கள் என்ற பெயரில் எங்கள் பிழைப்பில் கை வைக்க வேண்டாம் என்று அவர்கள் கோரிக்கை விடுத்துள்ளனர்.நாங்கள் எதிர்நோக்கியுள்ள பிரச்சினைக்கு யாருமே  சிறந்த தீர்வை கொண்டு வராத நிலையில் நாளுக்கு நாள் எங்களின் நிலைமை மோசமாகி வருகிறது என்று இங்கு   பத்து கவான் கால்நடை வளர்ப்பாளர்கள் தங்கள் மனக்குமுறலை மலேசிய நண்பனிடம் தெரிவித்தனர்.

Read More: Malaysia Nanban Tamil Daily on 21.2.2018


சேலத்தில் டிடிவி தினகரன் பிரச்சாரம் ’கல்லா பெட்டியை ஒழிக்க பரிசு பெட்டியோடு வந்துருக்கேன்’

சேலம்,

சேலம் தொகுதி அமமுக வேட்பாளர் எஸ்.கே.செல்வத்தை ஆதரித்து சீலநாயக்கன்பட்டியில், கட்சியின் துணை பொதுச்செயலாளர் டிடிவி தினகரன் நேற்று மாலை பிரச்சாரம் செதார்.

அப்போது அவர் பேசியதாவது: சேலம், தர்மபுரி, திருவண்ணாமலை, காஞ்சிபுரம் உள்ளிட்ட 5 மாவட்ட விவ சாயிகளின் பசுமையான நிலத்தை அழித்து 8 வழிச்சாலையை கொண்டு வர முதல்வர் பழனிசாமி ஏற்பாடு செதுள்ளார். கல்வராயன்மலையில் உள்ள தாதுக்களை தனியார் மூலம் கொள்ளையடிக்கவே இத்திட்டத்தை மத்தியஅரசு கொண்டு வந்துள்ளது.

தற்போது பிரச்சாரத்திற்கு 1000 போலீசாருடன் பழனிசாமி வருகிறார். காரணம், எங்க நீங்கள் எல்லாம் மறித்து விடுவீர்களோ என்பதற்காக அப்படி வந்து போகிறார். அவருக்கு ஜால்ரா போடும் போலீஸ் அதிகாரிகள் மே 23ம் தேதிக்குப்பின் என்ன செகிறார்கள் என்று பார்ப்போம். ஜெயலலிதா மறைவுக்கு பின் பழனிசாமி, ஓபிஎஸ் ஆகியோர் செயாத துரோகமே இல்லை.

பணத்துக்காக எல்லாத்தையும் செய்திருக்கிறார்கள். கட்சி தொண்டர்களுக்கு, மக்களுக்கு துரோகம் செத பழனி சாமியின் வேட்பாளர்கள், டெபாசிட் கூட வாங்கமாட்டார்கள். கல்லா பெட்டி பழனிசாமியை ஒழிக்க நான் பரிசு பெட்டியோடு வந்துருக்கேன். அதுவும் உச்சநீதிமன்றம் சென்று இந்த சின்னத்தை பெற்றுள்ளேன்.

மோடியா, லேடியா என கேட்ட ஜெயலலிதாவின் வழியில் ஆட்சி நடத்துகிறோம் எனக்கூறிக்கொண்டு, தற்போது மோடியை எங்க டாடி என்கிறார்கள் வா கூசாமல். இவர்கள் எல்லாம் பணம் கிடைக்கிறது என்றால், அந்த பெட்டிக்குள் கூட சென்று படுத்துக்கொள்வார்கள். இந்த தேர்தல் முடிந்ததும், சேலம் மார்க்கெட்டில் பழனி சாமியை பார்க்கலாம். பழைய தொழிலுக்கு வந்துருவாருனு நான் சோல்றேன் இவ்வாறு டிடிவி தினகரன் பேசினார்.


குலசேகரன் மற்றும் கோபிந்த் சிங் டியோ ஆகியோர் அமைச்சர்களாக நியமனம்

கோலாலம்பூர்,

தமது தலைமையிலான பக்காத்தான் ஹராப்பான் அரசாங்கத்தின் அமைச்சர்கள் பட்டியலை பிரதமர் துன் மகா தீர் முகமட் நேற்று அறிவித்தார். 14 பேரடங்கிய தமது அமைச்சரவையில் இந்தியர்கள் சார்பில் ஜசெகவின் உதவித் தலைவர்களான எம்.குலசேகரன் மற்றும் கோபிந்த் சிங் டியோ ஆகியோர் அமைச்சர்களாக நியமிக்கப்பட்டுள்ளனர்.

Read More: Malaysia Nanban Tamil Daily on 19.5.2018


கொள்ளையனைத் துரத்திச் சென்ற மாது!

தன் கைப்பையை கொள்ளையிட்டு தப்பிச் சென்ற ஆடவரை மோட்டார் சைக்கிளில் துரத்திச் சென்ற மாது கட்டுப்பாட்டை இழந்து விளக்கு கம்பத்தை மோதி மாண்டார்.காலை 8.15 மணியளவில் கம்போங் பாக் எலோங் கில் நிகழ்ந்த இச்சம்பவத்தில் சித்தி ரோஹைனி வஹாப் (வயது 54) உயிரிழந்தார். சம்பந்தப்பட்ட மாது கம்போங் தெலொங்கிலிருந்து கிளந்தான் மலாயா பல்கலைக்கழகத்திற்கு மோட்டார் சைக்கிளில் சென்றுள்ளார். அவர் அங்குள்ள காபேவில் சமையல்காரராக பணியாற்றி வருகிறார். வேலை இடத்திற்கு சென்று கொண்டிருந்த வேளையில் மோட்டார் சைக்கிளில் வந்த ஆடவர் அவரின் கைப்பையை கொள்ளையிட்டு சென்றுள்ளார். இவரும் பயமின்றி அந்த நபரை துரத்திச் சென்றுள்ளார். வேகமாக மோட்டார் சைக்கிளை செலுத்திய அவர், கட்டுப்பாட்டை இழந்து சாலை ஓரத்திலுள்ள விளக்கு கம்பத்தை மோதியுள்ளார்.இதனால் அவருக்கு தலையில் பலத்த காயம் ஏற்பட்டுள்ளது. ரத்த கசிவு அதிகமாக இருந்ததால் அவர் ஸ்தலத்திலேயே உயிரிழந்ததாக கிளந்தான் மாநில போலீஸ் படையின் துணைத் தலைவர் டின் அகமட் தெரிவித்தார்.


கைவிரித்த உறவுகள்..கடிவாளம் போட்ட பி.ஜே.பி!

“அ.தி.மு.கவில் முப்பது ஆண்டுகளாக ஆளுமை செலுத்தி வந்த சசிகலா குடும்பத்திற்கு அந்த கட்சியில் முடிவுரை எழுதப்பட்டு விட்டது” என்கிறார் தமிழக அமைச்சர் ஒருவர். ஆர்.கே நகரில் தொப்பி சின்னத்தில் தினகரனுக்கு வாக்குகேட்ட அமைச்சர்கள் எல்லாம் இன்று தினகரன் குடும்பமே கட்சியை விட்டு வெளியேற வேண்டும் என்று போர்க்கொடி துாக்கியுள்ளார்கள். எந்த குடும்பத்தை சசிகலா பலமாக நினைத்தாரோ அந்த குடும்பத்திலே குழப்பம் உச்சத்துக்கு வந்துள்ளது. திரைமறைவில் திறமையாக கட்சியை கட்டுபாட்டில் வைத்திருந்த சசிகலா குடும்பத்தினரால், திரைக்கு முன்னால் தினகரன் திண்டா டுவதை அவர்கள் குடும்ப உறவுகளே ரசிப்பது தான் ஆச்சர்யத்தை ஏற்படுத்தியுள்ளது. ஜெயலலிதா மரணம் அடையும் முன்பே சசிகலாவுக்கு கட்சி பதவி தரவேண்டும் என்று திவாகரன் விரும்பினார். ஓ.பன்னீர்செல்வம் குற்றம் சாட்டி யபோது தான் சசிகலாவின் குடும்பம் அ.தி.மு.க-வின் தலைமை பதிவிக்கு வந்துவிடும் என்ற கணிப்பு அ.தி.மு.கவினர் மத்தியில் ஏற்பட்டது. அதன் பிறகு சசிகலாவிடம் பொதுச்செயலாளர் பதவியை ஏற்றுக்கொள்ள வலியுறித்தியதன் பின்னணியிலும் சசிகலாவின் குடும்ப உறவுகளே இருந்தார்கள். பன்னீர்செல்வத்திடம் இருந்த முதல்வர் பதவியின் மீது சசிகலாவின் பார்வையை திரும்ப செய்தவர்களும் அதே குடும்பத்தினர் தான். முதல்வராக சசிகலா பதவியேற்கும் விழாவை தங்கள் குடும்ப விழாவாக கொண்டாட சசிகலா உறவுகள் திட்டமிட்ட போதுதான் திருப்பங்கள் ஒவ்வொன்றாக ஆரம்பித்தது. பன்னீர் போர்க்கொடி, உச்சநீதிமன்ற தீர்ப்பு என சசிகலாவை நோக்கி ஒவ்வொரு அம்பாக ஏவப்பட்டது. அப்போது தான் மத்திய அரசு தங்களுக்கு எதிராக திரும்பிவிட்டதை உணரத் துவங்கியது சசிகலா குடும்பம். பி.ஜே.பி அரசை சரி செய்ய சசிகலா தரப்பில் இருந்து பலகட்ட முயற்சிகளுக்கும் இன்றுவரை பலனில்லை. சசிகலா குடும்பத்தை கட்சியிலிருந்தும், ஆட்சியிலிருந்தும் நீக்க வேண்டும் என்கிற முடிவை மத்திய அரசு எடுத்ததுள்ளது. அதற்கு ஈடுகொடுக்கும் வல்லமை சசிகலா தரப்பில் இல்லாமல் போய்விட்டது. சிறைக்கு போகும் வேலையில் அவசர அவசரமாக தினகரனை துணைப் பொதுச்செயலாளர் பதவியில் அமர வைத்துவிட்டு கொத்துசாவியை தினகரன் கையில் கொடுத்துவிட்டு சென்றார் சசிகலா. அது வரை தினகரனை கண்டுகொள்ளாமல் இருந்த மத்திய அரசு, அவர் மீது கண்வைத்தது. பத்தொன்பது ஆண்டுகள் நிலுவையில் இருந்த பெரா வழக்கை துாசிதட்டி எடுத்தது. அதே நேரம் தினகரன் கட்சிக்குள் குடும்ப உறவுகள் யாரும் மூக்கை நுழைக்கக் கூடாது என்று கடுமையாக இருக்க குடும்ப உறவிலும் சிக்கல் எழுந்தது. தினகரனின் மாமா திவாகரன் பெங்களுர் சிறையில் இருந்த சசிகலாவிடம், “ஆர்.கே நகர் தேர்தல் முடிந்தவுடன் எனக்கு பதவிவேண்டும்” என்று கோரிக்கைவைத்தார். அதற்குக் காரணம் தினகரன் கட்சியில் செலுத்திய ஆளுமை தான். தங்கள் குடும்ப சொத்தாக அ.தி.மு.கவை கருதிய குடும்ப உறவுகளுக்கு தினகரனின் தனி ஆவர்த்தனம் அதிர்ச்சியை ஏற்படுத்தியது. தினகரனை காலி செய்ய வேண்டும் என்ற சத்தம் அவர்கள் உறவு களின் வாயில் இருந்தே கேட்க துவங்கியது. மத்திய அரசோ தினகரனை கட்சியில் இருந்து கழற்றுவதற்கு முன் அவரை சுற்றி அரணாக நிற்பவர்களுக்கு நெருக்கடி கொடுக்க ஆரம்பித்தது. தின கரன் பக்கத்தில் இருந்தால் இது தான் நிலை என்ற அச்சத்தை தினகரனுக்கு நெருக்கமானவர்களிடம் மத்திய அரசு ஏற்படுத்தியது. விஜயபாஸ்கர் வீட்டில் நடத்திய ரெய்டு அமைச்சர்களுக்கு தரப்பட்ட எச்சரிக்கை சிக்னலாகவே பார்க்கபட்டது. அதன் பிறகு தான் அமைச்சர்கள் மனநிலையில் மாற்ற ங்கள் ஏற்பட்டது. அதை அறிந்து கொண்ட பி.ஜே.பி தரப்பு, தமிழகத்தின் சில முக்கிய புள்ளிகள் மூலம் அமைச்சர்களிடம் தனித்தனியாக மத்திய அரசின் எண்ணத்தை பதியவைத்துள்ளார்கள். ஆட்சியும் கட்சியும் காப்பாற்றவேண்டுமானால் ஓ.பி.எஸ் அணியுடன் இணைவதை தவிற வேறு வழியில்லை என்பதை தெரிவித்துள்ளார்கள். மறுபுறம் சசிகலா குடும்பத்தில் இருந்தே தினகரனுக்கு நெருக்கடிகளை கொடுக்க முடிவு செய்து, சில அமைச்சர்களை தினகரனுக்கு எதிராக பேசச் சொல்லியுள்ளார்கள். திவாகரன் ஆதரவு அமைச்சர்கள் தினகரனுக்கு எதிராகவே செயல்பட நெருக்கடியின் உச்சத்துக்கு சென்றார் தினகரன். ஆர்.கே நகர் தேர்தலில் வெற்றி பெற்று குடும்பத்தையும் மத்திய அரசையும் சரி செய்துவிடலாம் என்று கணக்கு போட்டு காய் நகர்த்திய தினகரனுக்கு தேர்தல் ரத்து என்ற அறிவிப்பு அடுத்த சோதனையாக அமைந்தது. தேர்தல் ரத்து செய்யபட்டாலே அ.தி.மு.கவில் மீண்டும் ஒரு குழப்பம் வந்துவிடும் என மத்திய உளவுத்துறை சொன்ன தகவலும் இதற்கு ஒரு காரணமாக அமைந்துவிட்டது. மத்திய அரசு எதிர்பார்த்தது போலவே ஆர்.கே நகர் தேர்தல் ரத்தானதும் கொங்கு அமைச்சர்கள் தினகரனுக்கு எதிராக வாய்திறக்க ஆரம்பித்தனர். இந்த சூழ்நிலையை சரியாக பயன்படுத்த நினைத்த மத்திய அரசு, தினகரனுக்கு அடுத்த நெருக்கடி கொடுக்க இரட்டை இலை சின்னத்தை பெற லஞ்சம் கொடுத்தார் என்ற வழக்கை டெல்லியில் பதிவு செய்ய அமைச்சர்கள் மனநிலை அப்போதே சசிகலா குடுமபத்துக்கு எதிராக மாறியுள்ளது. அதே நேரம் திவாகரன் தரப்பில் இருந்து சில அமைச்சர்களிடம் தினகரனுக்கு எதிராக போர்க்கொடி துாக்குங்கள், ஓ.பி.எஸ் அணியுடன் நீங்கள் இணைந்து செயல்படுங்கள் என்று சொன்னதாக ஒரு தகவல் உள்ளது. குடும்ப உறவுகள் ஓருபுறம், மத்திய அரசு ஒருபுறம் என தினகரனுக்கு கொடுக்கபட்ட நெருக்கடியால் தனது பதவியை ராஜினாமா செய்யும் மன நிலை யில் தான் தினகரன் இருந்துள்ளார். ஆனால் எங்கிருந்தோ வந்த ஒரு தகவலால் தான் நேற்று காலை வெற்றிவேல் உள்ளிட்ட எம்.எல்.ஏக்கள் மற்றும் சில அமைச்சர்களை வீட்டிக்கு வர வைத்துள்ளார். அவர்ளிடம் என்னை ஒதுக்கினால் ஆட்சி கவிழ்ந்துவிடும். மத்திய அரசு இந்த அரசை செயல்படவிடாது என்று சொல்லியுள்ளார். அதற்குள் ஓ.பி.எஸ், “சசிகலா குடும்பம் இருந்தால் கட்சி ஒன்றிணைய வாய்ப்பில்லை” என்று சொன்னதும், அமைச்சர்கள் தரப்பினர் இதைப் பார்த்து காத்திருந்தது போல “தினகரன், சசிகலா குடும்பத்தின் தலையீடு இனி இருக்காது” என்று பேட்டி கொடுத்துள்ளார்கள். இப்படி பேட்டி கொடுப்பார்கள் என்று தினகரனும் எதிர்பார்த்திருந்தாராம். இந்த சிக்கலில் தனது குடும்ப உறவுகள் சிலருக்கு போன் போட்டு என்ன செய்யலாம் என்று கேட்டுள்ளார். ஆனால் அங்கிருந்து இவருக்கு சரியாக ரெஸ்பான்ஸ் வரவில்லையாம். “இத்தனை நாள் நீதானே எல்லாம்னு சொன்ன, இந்த பிரச்னையும் நீயே பார்த்துக்கோ” என்ற ரீதியில் கடுப்பாக பேசியுள்ளார் குடும்ப உறவினர் ஒருவர். தலைக்கு மேல் தண்ணீர் போய்விட்டதை தினகரனும் உணர்ந்துள்ளார். "எம்.எல்.ஏக்கள் ஆதரவு தனக்கு பெரிதாக இருக்காது, மத்திய அரசுக்கு பயந்து தான் அவர்கள் செயல்படுவார்கள், இனி விசுவாசத்துக்கு வேலையில்லை” என்று தனது நண்பரிடம் போனில் சொல்லியுள்ளார். ஆனாலும் “கட்சியை விட்டு விலகாமல் கடைசி வரை போராட வேண்டும் என்ற முடிவில் தினகரன் இருக்கிறார். இரண்டு அணியும் ஒன்றிணைந்தாலே அங்கு கிளம்ப போகும் பிரச்னைக்குப் பிறகு நாம் அடுத்த கட்டமாக விஸ்வரூபம் எடுப்போம், மாவட்டச் செயலாளர்களை சரி செய்தாலே இப்போது போதும் என்ற முடிவில் தினகரன் உள்ளார்” என்கிறார்கள் அவருக்கு நெருக்கமானவர்கள். தினகரனுக்கு எதிராக போர்க்கொடி துாக்கிய தகவல் வந்ததும் மன்னார்குடியில் இருந்து திவாகரன் புறப்பட்டு சென்னை வந்துவிட்டாராம். இன்று கட்சி அலுவலகத்தில் மாவட்டச் செயலாளர்கள், எம்.எல்.ஏக்கள் கூட்டம் அறிவிப்பே தன் பின்னால் இருப்பவர்கள் எத்தனை பேர் என்பதை அறிந்து கொள்ளதானாம். ஆனால் இந்த கூட்டத்தையும் நடத்தவிடாத வேலைகளில் அமைச்சர்கள் தரப்பினர் சிலர் தீவிரமாக ஈடுபட்டு வருகிறார்கள். “கண் அசைவிக்கு கட்டுபட்டவர்கள் எல்லாம், கல்லெறிய ஆரம்பித்துவிட்டார்கள் ”என்ற கவலை தினகரனை இப்போது வாட்டிவருகிறது.


அம்மா, தங்கச்சி என்னைப் பார்த்தால் பாவமா தெரியலையா? கதறிய ஓ.பி.எஸ்...

நேற்று திருப்பரங்குன்றத்திற்குட்பட்ட ஆலங்குளம், தனக்கன்குளம் ஆகிய பகுதிகளில் அதிமுக வேட்பாளர் முனியாண்டியை ஆதரித்து துணைமுதல்வரும், அதிமுகவின் ஒருங்கிணைப்பாளருமான ஓ.பன்னீர்செல்வம் பிரச்சாரத்தில் ஈடுபட்டார்.

அப்போது அவர் பேசிக்கொண்டிருக்கும்போதே மக்கள் கலைந்துசென்றனர். அதைப்பார்த்த அவர், அம்மா, தங்கச்சி எவ்வளவு கஷ்டப்பட்டு பேசிகிட்டு இருக்கேன். பாருங்க, என்னைய பார்த்த உங்களுக்கு பாவமா தெரியலையா, பாருங்கம்மா என கெஞ்சினார். இது அந்த பகுதியில் மிகுந்த சர்ச்சையை ஏற்படுத்தியது. மேலும் அவரையே இப்படி கெஞ்ச விட்டீர்களே எனவும் நகைத்துகொண்டனர்.


உலக தடகளப் போட்டியில் நவ்ராஜ் சிங்

லண்டனில் நடை பெறும் உலக தடகளப் போட் டிக்கு தேசிய வீரர் நவ்ராஜ் சிங் தேர்வாகி புதிய சாதனையை படைத்துள்ளார்.உலக தடகளப் போட்டி வரும் ஆகஸ்ட் 5ஆம் தேதி முதல் 13ஆம் தேதி வரை லண்டனில் நடைபெற வுள்ளது. இப்போட்டிக்கு நாட்டின் முன்னணி உயரம் தாண்டுதல் வீரர் நவ் ராஜ் சிங் தேர்வாகியுள்ளார். சிங்கப்பூரில் நடை பெற்று வரும் தடகள போட்டியில் களமிறங் கியுள்ள நவ்ராஜ் சிங் 2.30 மீட்டர் உயரம் தாண்டி புதிய சாதனையை பதிவு செய்துள்ளார். அதே வேளையில் உயரம் தாண்டுதல் போட்டியில் தேசிய சாதனையை நவ்ராஜ் சிங் முறிய டித்துள்ளார். இச்சாதனையின் அடிப்படையில் அவர் உலக தடகள போட்டிக்கு முன்னேறியுள்ளார்.உயரம் தாண் டுதல் போட்டி யில் 2.30 மீட்டர் உயரம் தாண்ட முடிந்தது குறித்து இந் நேரம் வரை என்னால் நம் பவே முடியவில்லை. இருந்த போதிலும் அச்சாத னையை பதிவு செய்துள்ளதுடன் உலக தடகளப் போட்டிக்கு தகுதி பெற்றுள்ளேன். இது எனக்கு மிகப் பெரிய மகிழ்ச்சியை அளிக்கிறது. அதே வேளையில் அடுத்த மாதம் நடைபெறும் ஜப்பான் போட்டி உட்பட பல முக்கிய போட்டிகளில் களமிறங்கி தங்கப்பதக்கம் வெல் வதற்கான முயற்சிகளை மேற்கொள்ள தயாராகி வருகிறேன் என்று நவ்ராஜ் சிங் செய்தியாளர்களிடம் கூறினார். இதனிடையே சிங்கப்பூர் தடகளப் போட்டியில் புதிய சாதனையை பதிவு செய்துள்ள நவ்ராஜ் சிங்கிற்கு மலேசிய ஓட்டப்பந்தய சங்கத்தின் தலைவர் டத்தோ கரிம் இப்ராஹிம் 5,000 வெள்ளி ஊக்குவிப்பு நிதி வழங்கப்படும் என அறிவித்துள்ளார் என்பது குறிப்பிடத்தக்கது.


மாதவிடாய் நாட்களில் பெண்களுக்கு ஊதியத்துடன் விடுமுறை

இத்தாலி நாட்டில் பணிபுரியும் பெண் ஊழியர்களின் மாதவிடாய் நாட்களில் ஊதியத்துடன் கூடிய விடுமுறை அளிக்க அந்நாட்டு அரசு ஆலோசனை நடத்தி வருவதாக தகவல்கள் வெளியாகியுள்ளது.இத்தாலி நாட்டின் ஆளும் கட்சியை சேர்ந்த 4 பெண் எம்.பிக்கள் இந்த புதிய மசோதாவை நாடாளு மன் றத்தில் இன்று தாக்கல் செய்துள்ளனர். இந்த மசோதா அடிப்படையில் நாடு முழுவதும் அரசு மற்றும் தனியார் நிறுவனங்களில் பணிபுரியும் பெண் ஊழியர்கள் மாதவிடாய் அடையும்போது ஊதி யத்துடன் கூடிய விடுமுறை அளிக்கப்படும்.அதாவது, பெண்கள் மாதவிடய் அடையும் மாதங்களில் 3 நாட்களுக்கு இந்த விடுமுறை அளிக்கப்படும் என தகவல்கள் வெளியாகியுள்ளன. பெண் ஊழியர்களுக்கு இதுபோன்ற சலுகைகள் அளிப்பது வரவேற்கத்தக்கதாக இருந்தாலும் கூட இதற்கு சிலர் எதிர்ப்பையும் தெரிவித்து வருகின்றனர். பெண்களுக்கு பேறுகால விடுப்பு, மாதவிடாய் விடுப்பு என நிறுவனங்கள் அளித்தால், எதிர்காலத்தில் பெண்களை பணியில் அமர்த்த நிறுவனங் கள் தயக்கம் காட்டும். இதனால் பெண் ஊழியர்களின் எண்ணிக்கை குறைந்து அவர்களின் வாழ்வாதாரம் பாதிக்கப்படும் என விமர்சனம் எழுந்துள்ளது.தற்போது இத்தாலியில் பெண் ஊழியர்களுக்கு பேறுகாலத்தில் 80 சதவிகித ஊதியத்துடன் 22 வாரங்கள் விடுமுறை அளிக்கப்பட்டு வருகிறது.இத்தாலி ஆலோசித்து வரும் இந்த புதிய சட்டமானது சாம்பியா, இந்தோனேசியா, ஜப்பான், தென் கொரியா நாடுகளிலும் சீனாவில் உள்ள சில மாகாணங்களிலும் ஏற்கனவே அமுலில் உள் ளது குறிப்பிடத்தக்கது.


அமிதாப்புக்காக பிரார்த்திக்கும் ரஜினி.. குரங்கணி துயரத்திற்கு வருந்த முடியாமல் போனது ஏன்?

சென்னை:

அரசியல் பேசமாட்டேன்... ஆனால் பாஜக தலைவர்களை சந்திப்பேன்; அமிதாப் உடல்நிலை பாதிப்புக்கு பிராத்திக்கிறேன்... ஆனால் குரங்கணியில் கருகி மரித்த உயிர்களைப் பற்றியோ திருச்சி உஷா மரணம் குறித்து பேசமாட்டேன் என்பதுதான் ரஜினிகாந்தின் 'ஸ்டைலிஷ்' கொள்கை. அரசியலுக்கு வருகிறேன் என இன்னமும் சொல்லிக் கொண்டிருக்கிறார் ரஜினிகாந்த். எம்ஜிஆர் போல நல்லாட்சி தருவேன் என பிரகடனம் செய்ததும் ரஜினி காந்த்தான். அதேசமயம், இன்னமும் நான் முழு நேர அரசியல்வாதியாகவில்லை என்று பேசி தெளிவாக குழப்புகிறார் ரஜினி. சட்டசபை தேர்தலில் போட்டியிடுவேன்; வெற்றிடத்தை நிரப்பவே வந்திருக்கிறேன், நல்லாட்சி தருவேன், எம்ஜிஆர் ஆட்சி தருவேன் என்பதெல்லாம் ஒரு அரசியல்வாதியின் பேச்சு இல்லையோ என சாமானிய மக்களுக்கு சத்தியமாக புரியவில்லை.

திருச்சி உஷா, சென்னை அஸ்வினி கொலைகள் தொடர்பாக செய்தியாளர்கள் கேள்வி கேட்டால், ஆன்மீக பயணமாக வந்திருக்கிறேன். அரசியல் வேண்டாம் என தலைதெறிக்க தப்புகிறார். ஆனால் பாரதிய ஜனதா தலைவர்களை கட்டியணைத்துக் கொள்கிறார். இதை என்னவென்று புரிந்து கொள்வது?

டேராடூனில் செய்தியாளர்களிடம் பேசுகையில், அமிதாப்பச்சான் உடல்நிலை பாதிக்கப்பட்டுள்ளதாக கேள்விப்பட்டேன்; அவருக்காக பிரார்த்திக்கிறேன் என உருகி இருக்கிறார் ரஜினிகாந்த். ஆனால் குரங்கணியில் மரித்து போன உயிர்களுக்காக ஒரு சிறு இரங்கல் கூட தெரிவிக்க மனசு வரவில்லை ரஜி னிக்கு என்பது ஆச்சரியமாக உள்ளது.

ஆன்மீக பயணம் போன இடத்தில் அரசியல் பேச மாட்டேன் என்று ரஜினி சொல்வதை ஏற்றுக் கொண்டாலும் கூட குரங்கணி சம்பவம் அரசியலா என்ற கேள்வி எழுகிறது. பரிதாபகரமான சம்பவத்திற்கு வருத்தம் தெரிவிக்கக் கூட அவரது ஆன்மீக பயணம் அனுமதிக்காதா? பாஜக தலைவர்களை சந்திக்க லாம்.. அமிதாப் உடல்நிலை பற்றி பேசலாம். ஆனால் தமிழகத்து நிகழ்வுகள் எதைப் பற்றியும் பேசமாட்டேன் என்பதுதான் ரஜினிகாந்தின் கொள்கை என்றால் மக்களை ரஜினி எதிர்கொள்வது கஷ்டமாகி விடும்.

இவர்தான் தமிழகத்தை ஆளப் போற "பச்சைத் தமிழன்" என்று 'ஆட்சேர்ப்பு' முகாம்களை நடத்திக் கொண்டிருக்கின்றனர் பரிதாபத்துக்குரியவர்கள் சிலர்.


போகி புகையால் சென்னையில் விமான சேவை கடும் பாதிப்பு: 12 விமானங்கள் திருப்பிவிடப்பட்டன

சென்னை:

மார்கழி மாதத்தின் இறுதி நாளான இன்று போகி பண்டிகையை தமிழகம் முழுவதும் மக்கள் கொண்டாடி வருகின்றனர். அதிகாலையில் பழைய பொருட்களை ஆங்காங்கே சேகரித்து எரித்தனர். இதனால், எழும் கடும் புகையானது காற்றை மாசுபடுத்தி வருகிறது.

சென்னையில் எந்த ஆண்டும் இல்லாத அளவுக்கு இந்த ஆண்டு, கடும் புகை மண்டமாக காட்சி அளிக்கிறது. மார்கழி கடைசி நாள் என்பதால் கடும் பனி மூட்டம் உள்ளது. இந்த பனியுடன் போகி புகையும் சேர்ந்ததால் சென்னை முழுவதும் சாலையே தெரியாத அளவுக்கு  புகை சூழ்ந்தது. இதனால் போக்குவரத்து கடுமையாக பாதிக்கப்பட்டது.

பனிமூட்டம் மற்றும் புகை மூட்டம் காரணமாக காரணமாக சென்னையில் விமான சேவை கடுமையாகப் பாதிக்கப்பட்டுள்ளது. விமானங்கள் தரையிறங்க முடியாத அளவுக்கு புகை சூழ்ந்திருந்தது. ஓடுபாதையும் தெரிய வில்லை. இதனால் இன்று அதிகாலை முதல் சென்னையில் விமானங்கள் தரையிறங்க அனுமதிக்கப்ப டவில்லை. அதேபோல் சென்னையில் இருந்து புறப்பட வேண்டிய விமானங்களும் கிளம்பவில்லை.

லண்டனில் இருந்து இன்று அதிகாலையில் சென்னை வந்த விமானம் தரையிறங்க முடியாத நிலை ஏற்பட்ட தால் ஐதராபாத் விமான நிலையத்திற்கு திருப்பி விடப்பட்டது. மொத்தம் 12 விமானங்கள் திருப்பி விடப்பட்டன. சென்னையில் இருந்து புறப்பட வேண்டிய சுமார் 30 விமானங்கள் தாமதமாக செல்லும் என தெரி விக்கப்பட்டுள்ளது.


திருமணத்துக்கு சென்றபோது கட்டுப்பாட்டை இழந்த லாரியால் பறிபோன 21 உயிர்

மத்தியப்பிரதேசத்தில், மினி லாரி கவிழ்ந்து விபத்துக்குள்ளானதில் 21 பேர் உயிரிழந்தனர்.

மத்தியப்பிரதேச மாநிலம் சித்தி மாவட்டத்தில், திருமணத்துக்குச் சென்றுவிட்டு  மினி லாரி ஒன்றில் சுமார் 50 பேர் ஊருக்குத் திரும்பிக்கொண்டிருந்தனர். லாரி, பாலத்தின்மீது சென்றுகொண்டிருந்தபோது கட்டுப்பாட்டை இழந்து, எதிர்பாராத விதமாக சோன் ஆற்றுக்குள் கவிழ்ந்தது. இந்த விபத்தில் 21 பேர் பலி யாகினர். மேலும் பலர் படுகாயமடைந்துள்ளனர்.

இந்த விபத்து பகுதியில் மீட்புப் பணிகள் தீவிரமாக நடைபெற்றுவருகின்றன. படுகாயமடைந்தவர்கள், அருகில் உள்ள மருத்துவமனையில் அனு மதிக்க ப்பட்டுள்ளனர். பலி எண்ணிக்கை மேலும் அதிகரிக்கக்கூடும் என அஞ்சப்படுகிறது. மீட்புப் பணிகள்குறித்து மாவட்ட ஆட்சியர் திலீப் குமார் நேரில் ஆய்வு செய்தார். மேலும், மத்தியப்பிரதேச முதல்வர் சிவ்ராஜ் சிங் கவுகான், இறந்தவர்களின் குடும்பங்களுக்கு இரங்கல் தெரிவித்ததோடு, அவர்களின் குடும்பத்துக்கு 2 லட்சம் ரூபாயும், காயமடைந்தவர்களுக்கு 50 ஆயிரம் ரூபாயும் வழங்கப்படும் என அறிவித்துள்ளார்.


இலங்கையில் பதற்றத்தை தணிக்க 4 நகரங்களில் ஊரடங்கு சட்டம்

கொழும்பு,

ஈஸ்டர் தாக்குதலுக்கு பின்னர் இயல்புநிலைக்கு திரும்பிவரும் இலங்கையின் வடமேற்கு பகுதியில் இருபிரிவினருக்கு இடையில் நேற்று முன்தினம் வெடித்த மோதலை தொடர்ந்து 4 நகரங்களில் ஊரடங்கு சட்டம் மீண்டும் பிறப்பிக்கப்பட்டது. இலங்கை தலைநகர் கொழும்பில்கடந்த மாதம் ஈஸ்டர் தினத்தன்று தேவாலயங்கள் மற்றும் பிரபல ஓட்டல்களின் மீது தற்கொலைப்படை பயங்கரவாதிகள் நடத்திய தாக்குதலில் 253 பேர் உயிரிழந்தனர்.

பயங்கரவாதத்தின் இந்த கோரத்தாண்டவத்தில் இருந்து மெல்ல மீண்டுவரும் இலங்கை மக்கள் தற்போது இயல்புநிலைக்கு திரும்பி வருகின்றனர். இந்நிலையில், நேற்று  முன்தினம் பிற்பகல் ஹெட்டிபொல பகுதியில் இருபிரிவினருக்கு இடையில் மீண்டும் மோதல் வெடித்தது.

இதைதொடர்ந்து, குளியாப்பிட்டி, பிங்கிரிய, தும்மலசூரிய மற்றும் ஹெட்டிபொல ஆகிய பகுதிகளுக்கு உடன் அமலாகும் வகையில் போலீசாரின் ஊர டங்குச் சட்டம் அமல்படுத்தப்பட்டுள்ளது.


மலேசிய சிறைச்சாலைகளில் 500க்கும் மேற்பட்ட தமிழ்நாட்டுக்  கைதிகள்.

கோலாலம்பூர்,

சிம்பாங் ரெங்கம், ஜாவி, தாப்பா ரோட் சிறைச்சாலைகள் உட்பட நாடு முழுவதும் சிறைகளில் அடைக்கப்பட்டிருக்கும் மற்றும்  தடுப்புக்காவல் முகாம்க ளில் தடுத்து வைக்கப்பட்டிருக்கும் 500-க்கும் மேற்பட்ட தமிழ்நாட்டு பிரஜைகளை இங்கிருந்து மீட்பதற்கு இந்திய அரசாங்கம் நடவடிக்கை எடுக்க வேண்டும் என வலியுறுத்தப்பட்டுள்ளது.

Read More: Malasyia Nanban Tamil Daily on 30.5.2019


சென்னை:

சென்னை அண்ணா அறிவாலயத்தில் திமுக செயல்தலைவர் மு.க.ஸ்டாலினை புதுச்சேரி முதல்வர் நாராயணசாமி சந்தித்தார். இதன் பிறகு செய்தியாளர்களை சந்தித்த புதுச்சேரி முதல்வர், வருகிற 5ம் திமுக நடத்தும் போராட்டத்திற்கு புதுச்சேரி காங்கிரஸ் ஆதரவு அளிக்கும் என்று தெரிவித்தார். மேலும் மேலாண்மை வாரியம் அமைக்க கோரி பிரதமரை சந்தித்து கடிதம் அளித்ததாகவும் காவிரி நீர் கிடைக்காததால் காரைக்கால் விவசாயிகள் கடுமையாக பாதிக்கப்பட்டுள்ளதாவும் கூறினார்.
இதனிடையே அவதூறு வழக்கு தொடர அனுமதி அளிக்க துணைநிலை கிரண்பேடி மறுத்ததால் கொறடா சார்பில் மனு தாக்கல் செய்ததாக குறிப்பிட்ட அவர், மத்திய அரசுக்கு எதிரான வழக்கு என்பதால் கிரண்பேடி கையெழுத்திடவில்லை என்று கூறினார். இதற்கிடையே புதுச்சேரி விவசாயிகளின் நலனே தங்களுக்கு முக்கியம் என்றும் புதுச்சேரிக்கு கிடைக்க வேண்டிய 7 tmc காவிரி நீரை பெறத் தேவையான சட்ட நடவடிக்கைகளை முன்னெடுப்போம் என்றும் அவர் உறுதிப்பட தெரிவித்தார்.
காவிரி மேலாண்மை வாரியம் அமைக்கும் வரை  போராட்டம் தொடரும் என்று எச்சரிக்கை விடுத்த அவர், புதுச்சேரி விவசாயிகளுக்காகவும், மக்க ளுக்காகவும் எத்தகைய தியாகத்தையும் செய்ய தயார் என்று தெரிவித்தார். இறுதியாக கர்நாடகாவில் காங்கிரஸ் ஆட்சி என்றாலும் எங்களுக்கு புதுச்சேரி விவசாயிகளே முக்கியம் என்று அம்மாநில முதல்வர் கூறியிருப்பது குறிப்பிடதக்கது.


கடுமையான பஞ்சம் எதிரொலி  நமிபியாவில் அவசரநிலை சட்டம் அமல்

விண்ட்ஹோக்,

தென்மேற்கு ஆப்பிரிக்க நாடுகளில் ஒன்றான நமிபியாவில் கடுமையான பஞ்சம் நிலவுவதால் நிவாரணப் பணிகளை மேற்கொள்வதற்காக அவசரநிலை சட்டம் அமல்படுத்தப்பட்டுள்ளது. தென்மேற்கு ஆப்பிரிக்க கண்டத்தில் உள்ள நமிபியா நாட்டில் சுமார் 25 லட்சம் மக்கள் வாழ்கின்றனர். தனிநபர் வரு மானத்திலும் பொருளாதாரத்திலும் மிகவும் பின்தங்கிய நிலையில் உள்ள நமிபியாவில் பருவமழை பொய்த்துப் போகும் காலங்களில் கடுமையான பஞ்சம் மற்றும் பசி, பட்டினியால் மக்கள் திண்டாடுவது தவிர்க்க முடியாத வாழ்வியல் சூழலாக உள்ளது.

அவ்வகையில், இந்த ஆண்டும் போதிய அளவில் பருவமழை பெய்யாததால் மக்களுக்கு தேவையான நிவாரணப் பணிகளை மேற்கொள்வதற்காக அவசர நிலை சட்டத்தை அந்நாட்டின் அதிபர் ஹகே ஜின்கோப் பிரகடனப்படுத்தியுள்ளார்.  நாடு முழுவதும் கால்நடைகள் மற்றும் வளர்ப்பு பிராணிகள் தொடர்பாக விரிவான கணக்கெடுப்பு நடத்துமாறு அரசு அதிகாரிகளுக்கு  உத்தரவிடப்பட்டுள்ளது.


அல்ஜீரியாவில் அதிபருக்கு எதிராக தீவிர போராட்டம்

அல்ஜியர்ஸ்,

அல்ஜீரியாவில் அதிபர் பதவிக்கு மீண்டும் போட்டியிடும் தற்போதைய அதிபருக்கு எதிராக பொதுமக்கள் ஆர்ப்பாட்டத்தில் ஈடுபட்டுள்ளனர். அல்ஜீரியா நாட்டில்  வரும் ஏப்ரல் 18ஆம் தேதி அதிபர் தேர்தல் நடைபெற உள்ளது. அதிபர் பதவிக்கு 5ஆவது முறையாக போட்டியிடப் போவதாக தற்போதைய அதிபர் அப்தலசீஸ் போதேபிலிகா கடந்த ஜனவரி 28ஆம் தேதி அறிவித்திருந்தார்.

ஆனால், 81 வயது நிரம்பிய அதிபர் அப்தலசீஸ் போதேபிலிகா, நீண்ட காலமாக உடல்நலக்குறைவால் பாதிக்கப்பட்டிருப்பதால் அவர் மீண்டும் தேர்தலில் போட்டியிடுவதற்கு பொதுமக்கள் மத்தியில் எதிர்ப்பு கிளம்பி உள்ளது.  தலைநகர் அல்ஜியர்சில் 1,000க்கும் மேற்பட்ட மக்கள் ஒன்று திரண்டு, அதிபர் பத விக்கு போதேபிலிகா போட்டியிடுவதை எதிர்த்து ஆர்ப்பாட்டத்தில் ஈடுபட்டனர். அரசுக்கு எதிராக அதிருப்தி பதாகைகளை தாங்கி முழக்கங்கள் எழுப்பி னர். போலீசார் கண்ணீர் புகை குண்டுகளை வீசி, போராட்டக்காரர்களை விரட்டியடித்தனர்.

அதிபர் மாளிகை உள்ள பகுதிகளில் பாதுகாப்பு பலப்படுத்தப்பட்டது. போலீஸ் ஹெலிகாப்டர்கள் தாழ்வாக பறந்து கண்காணிப்பில் ஈடுபட்டன.  இந்த எதிர்ப்புக்கு மத்தியில், அதிபர் தேர்தலில் போட்டியிடுவார் என எதிர்பார்க்கப்படுகிறது.


இந்திய மாணவிக்கு மிகப்பெரிய அங்கீகாரம் அளித்தது நாசா!

சிறந்த விண்கலம் வடிவமைப்பிற்காக இந்திய மாணவி ஒருவர் நாசாவின் சர்வதேச விண்வெளி வளர்ச்சி மாநாட்டில் பங்குபெற அழைக்கப்பட்டுள்ளார். சர்வதேச அளவில் நடந்த நாசா போட்டியில் வென்றதற்காக இப்பெரிய அங்கீகாரம் கிடைத்துள்ளது. பூனே நகரைச் சேர்ந்த பத்தாம் வகுப்பு மாணவி தபஸ்வினி ஷர்மா நாசா நடத்திய சர்வதேச விண்கலம் வடிவமைக்கும் போட்டியில் பட்டம் வென்றுள்ளார். சர்வதேச அளவில் நடந்த இந்த விண்கலம் வடிவமைக்கும் போட்டியில் 6,000 போட்டியாளர்களை வென்று இப்பட்டத்தைக் கைப்பற்றியுள்ளார் தபஸ்வினி ஷர்மா. அமெரிக்காவின் செயிண்ட் லூயிஸ் மாகாணத்தில் நடைபெறவிருக்கும் நாசாவின் 36-வது சர்வதேச விண்வெளி வளர்ச்சி மாநாட்டில் பங்கேற்க சிறப்பு பார்வையாளராக அழைக்கப்பட்டுள்ளார் தபஸ்வினி. ‘Kirithra Orbis’ எனப் பெயரிடப்பட்டுள்ள விண்கலம் தேன்கூடு வடிவில் உருவாக்கப்பட்டுள்ளது. இந்த வடிவமைப்பே தனி நபர் விண்கல வடிவமைப்பாளர் பிரிவில் தபஸ்வினிக்கு விருதினை பெற்றுத்தந்துள்ளது. இதுகுறித்து அம்மாணவி கூறுகையில், ‘நாசாவின் இணையதள பக்கத்தை எதார்த்தமாகப் பார்த்தபோது இப்போட்டி குறித்து அறிந்துகொண்டேன். பள்ளியின் ஒத்துழைப்பாலும், ஆசிரியர்களின் வழிகாட்டுதலாலும் உலக அளவில் நடந்த இப்போட்டியில் முதல் பரிசு வெல்லமுடிந்தது’ என்றார்.


பக்காத்தானை மக்கள் நிராகரிக்கின்றார்களா?

கோலாலம்பூர்,

செமினி இடைத் தேர்தலில் பக்காத்தான் தோல்வியடைந்துள்ளது. ஒரு பக்கம் பாரிசானுக்கு வெற்றியினைத் தந்த வாக்காளர்கள் மறுபக்கம் பக்காத்தானை நிராகரித்துள்ளார்கள் என்று அரசியல் ஆய்வாளர்கள் விமர்சிக்கின்றனர். அதோடு பாரிசான் - பாஸ் கூட்டுறவு பலனை விளைவிக்க தொடங்கி விட்டது.பக்காத்தான் அரசாங்கம் கவலை ப்பட வேண்டிய ஒரு விஷயம் என்னவெனில் எதிர்த்தரப்பு வலுப்பெற்று வருவதுதான்.

Read More: Malaysia Nanban Tamil Daily on 4.3.2019


மொத்த மனித இனத்தையும் சிலந்திகள் தின்று தீர்க்கும்

லண்டன்,

உலகில் உள்ள மொத்த சிலந்திகளின் கூட்டமும் ஒருங்கிணைந்து செயல்பட முடிவெடுத்தால் 12 மாதத்திற்குள் மனித இனத்தையே அவற்றால் தின்று தீர்க்க முடியும் என்ற அதிர்ச்சி தகவல் ஒன்று வெளியாகி உள்ளது.தற்போது வரை பெரும்பாலான சிலந்திகள், பூச்சிகளையே உணவாக உட்கொள்கி ன்றன. ஆனால் சில காட்டு வகை சிலந்திகள், பல்லிகள், பறவைகள், சிறு வகை பாலூட்டிகளையும் உணவாக கொள்கின்றன.

ஆனால் சிலந்திகள் தொடர்பில் ஆய்வு மேற்கொண்ட விஞ்ஞானிகள் வெளியிட்ட தகவலில், உலகிலுள்ள மொத்த சிலந்தி வகைகள் உண்ணும் உணவின் மொத்த எடையானது மொத்த மனித இனத்தின் எடையை விடவும் அதிகம் என்ற திடுக்கிடும் தகவல் வெளியாகி உள்ளது. பூமியில் உள்ள மொத்த சிலந்தி வகைகளும் ஆண்டுக்கு சுமார் 440.9 இல் இருந்து 881.8 மில்லியன் டன் உணவு உட்கொள்கின்றன.

அதாவது உலகில் உள்ள மொத்த இளைஞர்களின் உடல் எடையே 316.3 மில்லியன் டன் எனக் கூறப்படும் நிலையில் சிலந்திகள் ஓராண்டில் எடுத்துக் கொள்ளும் உணவின் எடை அதை விட அதிகம் என ஆய்வாளர்கள் குறிப்பிடுகின்றனர். மேலும் மொத்த மனித இனத்தையே ஓராண்டில் தின்று முடித்தாலும் உணவின்றி பல எண்ணிக்கையிலான சிலந்திகள் மிஞ்சும் என ஆய்வாளர்கள் பீதியை கிளப்பியுள்ளனர்.


பேரரசர் அரியணை விழா!

நாட்டின் 15ஆவது பேரரசர் சுல்தான் முகமட் தி அரியணை அமரும் விழாவை முன்னிட்டு ஏப்ரல் 24 ஆம் தேதி திங்கட்கிழமை பொது விடுமுறையாக அறிவிக்கப்பட்டுள்ளது. அரசாங்கத் தலைமைச் செயலாளர் டான்ஸ்ரீ டாக்டர் அலி ஹம்சா ஓர் அறிக்கையின் மூலம் இந்த அறிவிப்பை வெளியிட்டார். நாட்டின் 15ஆவது பேரரசராகப் பொறுப்பேற்றுள்ள கிளந்தான் ஆட்சியாளர் சுல்தான் முகமட் தி அரியணை ஏறும் விழா இம்மாதம் 24ஆம் தேதி காலையில் இஸ்தானா நெகாராவின் பாலாய்ரூங் ஸ்ரீ-யில் நடைபெறும். அன்றிரவு அரச விருந்தும் நடைபெறும் என அலி ஹம்சா குறிப்பிட்டார். இதனை அடுத்து, மே மாதம் 2ஆம் தேதி அரச அருங்காட்சியகத்தில் நம் அரசர் என்ற கண்காட்சி நடத்தப்படும் என்றாரவர். 47 வயதான சுல்தான் முகமட் கடந்த டிசம்பர் 13 ஆம் நாள் நாட்டின் 15 ஆவது பேரரசராக நியமிக்கப்பட்டார்.


குற்றவாளி என  நிரூபிக்கப்பட்டால் நஜீப்பிற்கு 20 ஆண்டு சிறை.

கோலாலம்பூர்,

1எம்டிபி ஊழல் தொடர்பில் கைது செய்யப்பட்டுள்ள முன்னாள் பிரதமர்  டத்தோஸ்ரீ நஜீப் துன் ரசாக், நீதிமன்றத்தில் குற்றஞ்சாட்டப்பட்டு, குற்றவாளி என்று நிரூபிக்கப்பட்டால் அவருக்கு கூடிய பட்சம் 20 ஆண்டு சிறைத்தண்டனை விதிக்கப்படும் என்று சட்ட வல்லுநர்கள் கூறுகின்றனர்.நஜீப் மீது கொண்டு வரப்ப டக் கூடிய முதன்மை யான குற்றச்சாட்டு நம்பிக்கை மோசடி குற்றச் சாட்டாகும். அதேவேளையில் பணத்தை சட்ட விரோதமாக மாற்றியது உட்பட பல்வே றான குற்றச்சாட்டுகள் கொண்டு வரப்படலாம் என்று கூறப்படுகிறது.

Read More: Malaysia Nanban Tamil Daily on 4.7.2018